text:
επιβεβαιωμένη και ενεργοποιημένη ή όταν όλες οι δυσλειτουργίες της κατηγορίας B1 έχουν διαγραφεί από τη διάταξη σάρωσης. Ο μετρητής Β1 αρχίζει τη μέτρηση από 190 ώρες λειτουργίας του κινητήρα εάν υπάρχει μεταγενέστερη δυσλειτουργία της κατηγορίας B1 κατά τη διάρκεια 3 λειτουργικών αλληλουχιών.
 Ο μετρητής Β1 επαναφέρεται στο μηδέν όταν έχουν εμφανιστεί 3 αλλεπάλληλες λειτουργικές αλληλουχίες κατά τη διάρκεια των οποίων δεν διαπιστώθηκε καμία δυσλειτουργία της κατηγορίας Β1.
 Σημείωση: Ο μετρητής Β1 δεν δείχνει τον αριθμό των ωρών λειτουργίας του κινητήρα όταν υπάρχει μία μόνο δυσλειτουργία της κατηγορίας Β1.
 Ο μετρητής Β1 μπορεί να καταγράφει αθροιστικά τον αριθμό των ωρών 2 ή περισσότερων διαφορετικών δυσλειτουργιών της κατηγορίας Β1, καμία από τις οποίες δεν έχει φθάσει το χρόνο που δείχνει ο μετρητής.
 Ο μετρητής Β1 προορίζεται μόνο για τον καθορισμό της στιγμής που ενεργοποιοείται ο συνεχής MI.
 Στο σχήμα Γ2 παρουσιάζεται η αρχή του μετρητή Β1 και το προσάρτημα 2 του παρόντος παραρτήματος περιλαμβάνει παραδείγματα που παρουσιάζουν τη λογική του.
 4.6.5.2.2. Πολλαπλοί μετρητές B1
 Ένας κατασκευαστής μπορεί να χρησιμοποιήσει πολλαπλούς μετρητές B1. Στην περίπτωση αυτή το σύστημα πρέπει να είναι ικανό να κατανείμει κάθε δυσλειτουργία της κατηγορίας Β1 σε ειδικό μετρητή Β1.
 Για τον έλεγχο του ειδικού μετρητή Β1 εφαρμόζονται οι ίδιοι κανόνες με του απλού μετρητή Β1. Κάθε ειδικός μετρητής Β1 αρχίζει τη μέτρηση όταν διαπιστώνεται η σχετική δυσλειτουργία της κατηγορίας Β1.
 4.7. Πληροφορίες OBD
 4.7.1. Καταγεγραμμένες πληροφορίες
 Οι πληροφορίες που καταγράφονται από το σύστημα OBD είναι διαθέσιμες όταν ζητούνται από σύστημα εκτός του οχήματος ως το ακόλουθο πακέτο πληροφοριών:
 α)
 πληροφορίες για την κατάσταση του κινητήρα
 β)
 πληροφορίες για τις ενεργοποιημένες δυσλειτουργίες που σχετίζονται με τις εκπομπές
 γ)
 Πληροφορίες για την επισκευή.
 4.7.1.1. Πληροφορίες για την κατάσταση του κινητήρα
 Οι πληροφορίες αυτές παρέχουν σε μια υπηρεσία ελέγχου της εφαρμογής της νομοθεσίας (5) πληροφορίες σχετικά με την κατάσταση του δείκτη δυσλειτουργίας και σχετικά στοιχεία (π.χ. μετρητή συνεχούς MI, ετοιμότητα).
 Το σύστημα OBD παρέχει όλες τις πληροφορίες (σύμφωνα με το ισχύον πρότυπο που περιέχεται στο προσάρτημα 6 του παρόντος παραρτήματος) για τον εξοπλισμό δοκιμών εξωτερικόύ οδικού ελέγχου για την κατανόηση των στοιχείων και παρέχει στον αρμόδιο υπάλληλο τις ακόλουθες πληροφορίες:
 α)
 τη μέθοδο διακριτικής/μη διακριτικής απεικόνισης·
 β)
 τον αναγνωριστικό αριθμό του οχήματος (VIN)·
 γ)
 την ύπαρξη συνεχούς MI·
 δ)
 την ετοιμότητα του συστήματος OBD·
 ε)
 τον αριθμό των ωρών λειτουργίας του κινητήρα κατά τη διάρκεια των οποίων ενεργοποιήθηκε για τελευταία φορά ο συνεχής MI (μετρητή συνεχούς M).
 Οι πληροφορίες αυτές μπορούν μόνο να αναγνωσθούν (δηλαδή δεν μπορούν να διαγραφούν).
 4.7.1.2. Πληροφορίες για τις ενεργοποιημένες δυσλειτουργίες που σχετίζονται με τις εκπομπές
 Οι πληροφορίες αυτές παρέχουν σε όλους τους σταθμούς ελέγχου (6) ένα επιμέρους σύνολο πληροφοριών σχετικά με το σύστημα OBD που περιλαμβάνουν την κατάσταση του δείκτη δυσλειτουργίας και σχετικά στοιχεία (μετρητές MI), κατάλογο ενεργοποιημένων/επιβεβαιωμένων δυσλειτουργιών των κατηγοριών Α και Β και σχετικά στοιχεία (π.χ. μετρητής Β1).
 Το σύστημα OBD παρέχει όλες τις πληροφορίες (σύμφωνα με το ισχύον πρότυπο που περιέχεται στο προσάρτημα 6 του παρόντος παραρτήματος) για τον εξοπλισμό δοκιμών εξωτερικού ελέγχου για την κατανόηση των στοιχείων και παρέχει στον επιθεωρητή τις ακόλουθες


text:
πληροφορίες:
 α)
 τον αριθμό ΠΤΚ (και την αναθεώρηση), που πρέπει να ενσωματωθεί στο σήμα έγκρισης τύπου σύμφωνα με τον κανονισμό αριθ. 49·
 β)
 τη μέθοδο διακριτικής/μη διακριτικής απεικόνισης·
 γ)
 τον αναγνωριστικό αριθμό του οχήματος (VIN)·
 δ)
 την κατάσταση του δείκτη δυσλειτουργίας·
 ε)
 την ετοιμότητα του συστήματος OBD·
 στ)
 τον αριθμό των κύκλων προθέρμανσης και τον αριθμό των ωρών λειτουργίας του κινητήρα μετά την τελευταία διαγραφή των καταγεγραμμένων πληροφοριών OBD·
 ζ)
 τον αριθμό των ωρών λειτουργίας του κινητήρα κατά τη διάρκεια των οποίων ενεργοποιήθηκε για τελευταία φορά ο συνεχής MI (μετρητή συνεχούς ΜΙ)·
 η)
 το άθροισμα των ωρών λειτουργίας με συνεχή MI (αθροιστικός μετρητής συνεχούς MI)·
 θ)
 την τιμή του μετρητή B1 με τον μεγαλύτερο αριθμό ωρών λειτουργίας του κινητήρα·
 ι)
 τους επιβεβαιωμένους και ενεργούς DTC για τις δυσλειτουργίες της κατηγορίας A·
 ια)
 τους επιβεβαιωμένους και ενεργούς DTC για τις δυσλειτουργίες της κατηγορίας Β (Β1 και Β2)·
 ιβ)
 τους επιβεβαιωμένους και ενεργούς DTC για τις δυσλειτουργίες της κατηγορίας Β1·
 ιγ)
 τον (τους) αριθμό (-ούς) ταυτοποίησης του λογισμικού βαθμονόμησης·
 ιδ)
 τον (τους) αριθμό (-ούς) ελέγχου της βαθμονόμησης·
 Οι πληροφορίες αυτές μπορούν μόνο να αναγνωσθούν (δηλαδή δεν μπορούν να διαγραφούν).
 4.7.1.3. Πληροφορίες για την επισκευή
 Οι πληροφορίες αυτές θα παρέχουν στα συνεργεία επισκευής όλες τις πληροφορίες για το σύστημα OBD που προσδιορίζονται στο παρόν παράρτημα (π.χ. πληροφορίες ακινητοποιημένου πλαισίου).
 Το σύστημα OBD παρέχει όλες τις πληροφορίες (σύμφωνα με το ισχύον πρότυπο που περιέχεται στο προσάρτημα 6 του παρόντος παραρτήματος) για τον εξοπλισμό δοκιμών εξωτερικού ελέγχου για την κατανόηση των στοιχείων και παρέχει στο συνεργείο τις ακόλουθες πληροφορίες:
 α)
 τον αριθμό ΠΤΚ (και την αναθεώρηση), που πρέπει να ενσωματωθεί στο σήμα έγκρισης τύπου σύμφωνα με τον κανονισμό αριθ. 49·
 β)
 τον αναγνωριστικό αριθμό οχήματος (VIN)·
 γ)
 την κατάσταση του δείκτη δυσλειτουργίας·
 δ)
 την ετοιμότητα του συστήματος OBD·
 ε)
 τον αριθμό των κύκλων προθέρμανσης και τον αριθμό των ωρών λειτουργίας του κινητήρα μετά την τελευταία διαγραφή των καταγεγραμμένων πληροφοριών OBD·
 στ)
 την κατάσταση του οργάνου παρακολούθησης (π.χ. εκτός λειτουργίας για το υπόλοιπο αυτού του κύκλου οδήγησης, αυτός ο κύκλος οδήγησης ολοκληρώνεται ή δεν ολοκληρώνεται) μετά την τελευταία διακοπή της λειτουργίας του κινητήρα για κάθε όργανο παρακολούθησης που χρησιμοποιείται για την κατάσταση ετοιμότητας·
 ζ)
 τον αριθμό των ωρών λειτουργίας του κινητήρα μετά την ενεργοποίηση του δείκτη δυσλειτουργίας (μετρητής για συνεχή MI)·
 η)
 τους επιβεβαιωμένους και ενεργούς DTC για τις δυσλειτουργίες της κατηγορίας A·
 θ)
 τους επιβεβαιωμένους και ενεργούς DTC για τις δυσλειτουργίες της κατηγορίας Β (Β1 και Β2)·
 ι)
 το άθροισμα των ωρών λειτουργίας με συνεχή MI (αθροιστικός μετρητής συνεχούς MI)·
 ια)
 την τιμή του μετρητή B1 με τον μεγαλύτερο αριθμό ωρών λειτουργίας του κινητήρα·
 ιβ)
 τους επιβεβαιωμένους και ενεργούς DTC για τις δυσλειτουργίες της κατηγορίας Β1 και τον αριθμό ωρών λειτουργίας του κινητήρα από τον (τους) μετρητή (-ές) B1·
 ιγ)
 τους επιβεβαιωμένους και ενεργούς DTC για τις δυσλειτουργίες της κατηγορίας Γ·
 ιδ)
 τους εκκρεμείς DTC και τη σχετική τους κατηγορία·
 ιε)
 τους πρώην ενεργούς DTC και τη σχετική κατηγορία τους·
 (ιστ)
 τις πληροφορίες σε πραγματικό χρόνο για τα σήματα του αισθητήρα που επέλεξε και στήριξε

type: contracts

jurisdiction: EU


text:
ο κατασκευαστής του γνήσιου εξοπλισμού (OEM), εσωτερικά σήματα και σήματα εξόδου (βλέπε σημείο 4.7.2 και προσάρτημα 5 του παρόντος παραρτήματος)·
 ιζ)
 τις πληροφορίες ακινητοποιημένου πλαισίου που απαιτούνται σύμφωνα με το παρόν παράρτημα (βλέπε σημείο 4.7.1.4. και προσάρτημα 5 του παρόντος παραρτήματος)·
 ιη)
 τον (τους) αριθμό (-ούς) ταυτοποίησης του λογισμικού βαθμονόμησης·
 ιθ)
 τον (τους) αριθμό (-ούς) ελέγχου της βαθμονόμησης.
 Το σύστημα OBD διαγράφει όλες τις καταγεγραμμένες δυσλειτουργίες του συστήματος του κινητήρα και τα σχετικά στοιχεία (πληροφορίες για τις ώρες λειτουργίας, ακινητοποιημένο πλαίσιο κλπ.) σύμφωνα με τις διατάξεις του παρόντος παραρτήματος, όταν αυτό ζητείται μέσω του εξοπλισμού δοκιμών εξωτερικού ελέγχου σύμφωνα με το ισχύον πρότυπο που περιλαμβάνεται στο προσάρτημα 6 του παρόντος παραρτήματος.
 4.7.1.4. Πληροφορίες ακινητοποιημένου πλαισίου
 Τουλάχιστον μία από τις πληροφορίες «ακινητοποιημένου πλαισίου» αποθηκεύεται κατά τη στιγμή που με απόφαση του κατασκευαστή αποθηκεύεται ένας πιθανός DTC ή ένας επιβεβαιωμένος και ενεργός DTC. Ο κατασκευαστής επιτρέπεται να επικαιροποιήσει τις πληροφορίες ακινητοποιημένου πλαισίου όταν διαπιστώνεται εκ νέου ο εκκρεμής DTC.
 To ακινητοποιημένο πλαίσιο παρέχει τις συνθήκες λειτουργίας του οχήματος τη στιγμή της ανίχνευσης της δυσλειτουργίας και τον DTC που σχετίζεται με τα αποθηκευμένα στοιχεία. Το ακινητοποιημένο πλαίσιο περιλαμβάνει τις πληροφορίες όπως παρουσιάζονται στον πίνακα 1 του προσαρτήματος 5 του παρόντος παραρτήματος. Το ακινητοποιημένο πλαίσιο περιλαμβάνει επίσης όλες τις πληροφορίες των πινάκων 2 και 3 του προσαρτήματος 5 του παρόντος παραρτήματος που χρησιμοποιούνται για σκοπούς παρακολούθησης ή ελέγχου στην ειδική μονάδα ελέγχου που καταχώρισε τον dtc.
 H καταχώριση των πληροφοριών ακινητοποιημένου πλαισίου που σχετίζονται με δυσλειτουργία της κατηγορίας A προηγείται των πληροφοριών σχετικά με δυσλειτουργία της κατηγορίας B1 η οποία προηγείται με τη σειρά της των πληροφοριών για δυσλειτουργία της κατηγορίας Β2. Το ίδιο ισχύει για τις πληροφορίες σχετικά με δυσλειτουργία της κατηγορίας Γ. Η πρώτη δυσλειτουργία που διαπιστώνεται προηγείται της πιο πρόσφατης δυσλειτουργίας εκτός εάν η πιο πρόσφατη δυσλειτουργία είναι υψηλότερης κατηγορίας.
 Στην περίπτωση που μια διάταξη παρακολουθείται από το σύστημα OBD και δεν περιλαμβάνεται στο προσάρτημα 5 του παρόντος παραρτήματος, οι πληροφορίες ακινητοποιημένου πλαισίου περιέχουν στοιχεία για τους αισθητήρες και τους ενεργοποιητές αυτής της διάταξης κατά τρόπο παρόμοιο με εκείνους που περιγράφονται στο προσάρτημα 5 του παρόντος παραρτήματος. Αυτές υποβάλλονται για έγκριση στην αρχή έγκρισης τύπου κατά τον χρόνο της έγκρισης.
 4.7.1.5. Ετοιμότητα
 Λαμβανομένων υπόψη των εξαιρέσεων που προσδιορίζονται στα σημεία 4.7.1.5.1, 4.7.1.5.2 και 4.7.1.5.3, η ετοιμότητα ρυθμίζεται στην κατάσταση «πλήρης» όταν ένα όργανο παρακολούθησης ή μια ομάδα οργάνων παρακολούθησης με την οποία αντιστοιχεί η κατάσταση αυτή έχει λειτουργήσει και έχει διαπιστώσει την παρουσία (δηλαδή έχει αποθηκεύσει επιβεβαιωμένο και ενεργό DTC) ή την απουσία της αστοχίας που συνδέεται με το όργανο παρακολούθησης μετά την τελευταία διαγραφή η οποία ακολούθησε κατόπιν εξωτερικού αιτήματος ή εντολής (π.χ. μέσω μιας διάταξης σάρωσης OBD). Η ετοιμότητα ρυθμίζεται στην κατάσταση «μη πλήρης» με τη διαγραφή του κωδικού βλάβης από τη μνήμη (βλέπε σημείο 4.7.4) κατόπιν εξωτερικού αιτήματος ή εντολής (π.χ. μέσω μιας διάταξης σάρωσης OBD).
 Η κανονική διακοπή της λειτουργίας του κινητήρα δεν προκαλεί αλλαγή της κατάστασης ετοιμότητας.
 4.7.1.5.1. Ο κατασκευαστής μπορεί να ζητήσει, με την προϋπόθεση της έγκρισης από την αρχή έγκρισης τύπου, η κατάσταση ετοιμότητας


text:
για ένα όργανο παρακολούθησης να ρυθμιστεί στην κατάσταση «πλήρης» χωρίς το όργανο παρακολούθησης να έχει λειτουργήσει και να έχει διαπιστώσει την παρουσία ή την απουσία αστοχίας που συνδέεται με το εν λόγω όργανο παρακολούθησης, εάν η παρακολούθηση είναι εκτός λειτουργίας για μεγάλο αριθμό λειτουργικών αλληλουχιών (τουλάχιστον 9 λειτουργικές αλληλουχίες ή 72 ώρες λειτουργίας) λόγω συνεχούς ύπαρξης ακραίων συνθηκών λειτουργίας (π.χ. ψυχρές θερμοκρασίες περιβάλλοντος, υψηλά υψόμετρα). Σε κάθε τέτοια αίτηση πρέπει να προσδιορίζονται οι συνθήκες για τη θέση εκτός λειτουργίας του συστήματος παρακολούθησης και ο αριθμός των λειτουργικών αλληλουχιών κατά τις οποίες δεν πραγματοποιείται ο έλεγχος πριν από την ένδειξη ότι η κατάσταση ετοιμότητας είναι «πλήρης». Οι ακραίες περιβαλλοντικές συνθήκες ή το υψηλό υψόμετρο που εξετάζονται στο αίτημα του κατασκευαστή δεν μπορεί να είναι λιγότερο σοβαρές από τις συνθήκες που προσδιορίζονται στο παρόν παράρτημα για την προσωρινή διακοπή της λειτουργίας του συστήματος OBD.
 4.7.1.5.2. Ετοιμότητα οργάνων παρακολούθησης
 Η ετοιμότητα υποστηρίζεται για κάθε όργανο παρακολούθησης ή ομάδα οργάνων παρακολούθησης που προσδιορίζεται στο παρόν παράρτημα και τα οποία απαιτούνται κατά την αναφορά στο παρόν παράρτημα, με εξαίρεση τα στοιχεία 11 και 12 του παρόντος παραρτήματος.
 4.7.1.5.3. Ετοιμότητα για τα όργανα συνεχούς παρακολούθησης
 Η ετοιμότητα κάθε οργάνου παρακολούθησης ή ομάδας οργάνων παρακολούθησης που προσδιορίζονται στα στοιχεία 1, 7 και 10 του προσαρτήματος 3 του παρόντος παραρτήματος, τα οποία απαιτούνται κατά την αναφορά στο παρόν παράρτημα και τα οποία θεωρείται από το παρόν παράρτημα ότι λειτουργούν συνεχώς, είναι πάντοτε στην κατάσταση «πλήρης».
 4.7.2. Πληροφορίες για τη ροή δεδομένων
 Το σύστημα OBD παρέχει σε διάταξη σάρωσης σε πραγματικό χρόνο τις πληροφορίες που περιέχονται στους πίνακες 1 έως 4 στο προσάρτημα 5 του παρόντος παραρτήματος, ύστερα από αίτηση (θα πρέπει να προτιμάται η χρήση πραγματικών τιμών σήματος έναντι τιμών υποκατάστασης).
 Για τις υπολογιζόμενες παραμέτρους φορτίου και ροπής το σύστημα OBD διαβιβάζει τις πιο ακριβείς τιμές που υπολογίζονται εντός της εφαρμοζόμενης μονάδας ηλεκτρονικού ελέγχου (π.χ. υπολογιστής ελέγχου του κινητήρα).
 Ο πίνακας 1 στο προσάρτημα 5 του παρόντος παραρτήματος περιέχει τον κατάλογο των υποχρεωτικών πληροφοριών OBD σχετικά με τις στροφές και το φορτίο.
 Ο πίνακας 3 στο προσάρτημα 5 του παρόντος παραρτήματος περιέχει τις λοιπές πληροφορίες OBD που πρέπει να περιληφθούν όταν χρησιμοποιούνται από το σύστημα εκπομπών ή το σύστημα OBD για τη θέση σε λειτουργία ή εκτός λειτουργίας των οργάνων παρακολούθησης OBD.
 Ο πίνακας 4 στο προσάρτημα 5 του παρόντος παραρτήματος περιλαμβάνει τις πληροφορίες που απαιτούνται όταν ο κινητήρας είναι εξοπλισμένος για το σκοπό αυτό, κατανοεί ή υπολογίζει τις πληροφορίες (7). Με απόφαση του κατασκευαστή, μπορούν να περιληφθούν άλλες πληροφορίες ακινητοποιημένου πλαισίου ή πληροφορίες για τη ροή των δεδομένων.
 Στην περίπτωση που μια διάταξη παρακολουθείται από το σύστημα OBD και δεν περιλαμβάνεται στο προσάρτημα 5 του παρόντος παραρτήματος (π.χ. SCR), οι πληροφορίες για τη ροή των δεδομένων περιέχουν στοιχεία για τους αισθητήρες και τους ενεργοποιητές αυτής της διάταξης κατά τρόπο παρόμοιο με εκείνους που περιγράφονται στο προσάρτημα 5 του παρόντος παραρτήματος. Αυτές υποβάλλονται για έγκριση στην αρχή έγκρισης τύπου κατά τον χρόνο της έγκρισης.
 4.7.3. Πρόσβαση στις πληροφορίες σχετικά με το σύστημα OBD
 Η πρόσβαση στις πληροφορίες OBD


text:
παρέχεται μόνο σύμφωνα με τα πρότυπα που αναφέρονται στο προσάρτημα 6 του παρόντος παραρτήματος και στα ακόλουθα σημεία (8).
 Η πρόσβαση στις πληροφορίες OBD δεν εξαρτάται από από κωδικό πρόσβασης ή άλλη διάταξη ή μέθοδο που μπορεί να διαθέσει μόνο ο κατασκευαστής ή οι προμηθευτές του. Για την ερμηνεία των πληροφοριών OBD δεν χρειάζεται οποιαδήποτε μοναδική πληροφορία αποκωδικοποίησης, εκτός εάν αυτή είναι διαθέσιμη στο κοινό.
 Υποστηρίζεται μια ενιαία μέθοδος πρόσβασης (π.χ. ένα σημείο/κόμβος πρόσβασης) στις πληροφορίες OBD για τη λήψη όλων των πληροφοριών OBD. Η μέθοδος θα επιτρέψει την πρόσβαση σε όλες τις πληροφορίες OBD που απαιτούνται σύμφωνα με το παρόν παράρτημα. Αυτή η μέθοδος θα επιτρέψει επίσης την πρόσβαση σε συγκεκριμένα μικρότερα πακέτα πληροφοριών όπως ορίζεται στο παρόν παράρτημα (π.χ. πακέτο πληροφοριών όσον αφορά την αξιοπιστία στο δρόμο σε περίπτωση δεδομένων OBD σχετικά με τις εκπομπές).
 Η πρόσβαση στις πληροφορίες OBD παρέχονται με τη χρήση τουλάχιστον μιας από τις ακόλουθες σειρές προτύπων που αναφέρονται στο προσάρτημα 6 του παρόντος παραρτήματος:
 α)
 ISO 27145 με ISO 15765-4 (βάσει CAN)·
 β)
 ISO 27145 με ISO 13400 (βάσει TCP/IP)·
 γ)
 πρότυπο SAE J1939-73
 Οι κατασκευαστές χρησιμοποιούν κατάλληλους κωδικούς σφάλματος ISO ή SAE (π.χ. P0xxx, P2xxx κ.λπ.) όποτε είναι δυνατόν. Εάν η ταυτοποίηση αυτή δεν είναι δυνατή, ο κατασκευαστής μπορεί να χρησιμοποιήσει τους διαγνωστικούς κωδικούς προβλημάτων σύμφωνα με τις σχετικές ρήτρες στο ISO 27145 ή το SAE J1939. Στους κωδικούς σφάλματος υπάρχει πλήρης πρόσβαση με τυποποιημένο διαγνωστικό εξοπλισμό ο οποίος να πληροί τις διατάξεις του παρόντος παραρτήματος.
 Ο κατασκευαστής παρέχει στον οργανισμό τυποποίησης ISO ή SAE, μέσω της κατάλληλης διαδικασίας ISO ή SAE, διαγνωστικά δεδομένα σχετικά με τις εκπομπές που δεν προσδιορίζονται στο πρότυπο ISO 27145 ή το SAE J1939 αλλά συνδέονται με το παρόν παράρτημα.
 Η πρόσβαση στις πληροφορίες OBD είναι δυνατή με ενσύρματη σύνδεση.
 Τα δεδομένα OBD παρέχονται από το σύστημα OBD μετά από αίτηση με τη χρήση διάταξης σάρωσης που πληροί τις απαιτήσεις των ισχυόντων προτύπων τα οποία αναφέρονται στο προσάρτημα 6 (επικοινωνία με εξωτερικό εξοπλισμό δοκιμής).
 4.7.3.1. Ενσύρματη επικοινωνία βασισμένη στο CAN
 Η ταχύτητα επικοινωνίας στην ενσύρματη ζεύξη δεδομένων του συστήματος OBD είναι είτε 250 kbps ή 500 kbps.
 Ο κατασκευαστής οφείλει να επιλέγει το ρυθμό baud και να σχεδιάζει το σύστημα OBD σύμφωνα με τις απαιτήσεις που καθορίζονται στα πρότυπα του προσαρτήματος 6 του παρόντος παραρτήματος στα οποία αναφέρεται το παρόν παράρτημα. Το σύστημα OBD είναι ανθεκτικό στην αυτόματη ανίχνευση μεταξύ αυτών των δύο ρυθμών baud από τον εξωτερικό εξοπλισμό δοκιμής.
 Η διεπαφή σύνδεσης μεταξύ του οχήματος και του εξωτερικού εξοπλισμού διαγνωστικής δοκιμής (π.χ. διάταξη σάρωσης) είναι τυποποιημένη και πληροί όλες τις απαιτήσεις του ISO 15031-3 Type A (παροχή ισχύος 12 VDC), Type B (παροχή ισχύος 24 VDC) ή του SAE J1939-13 (παροχή ισχύος 12 ή 24 VDC).
 4.7.3.2. Θα συμπληρωθεί με κείμενο σχετικά με ενσύρματη επικοινωνία βασισμένη στο TCP/IP (δίκτυο Ethernet).
 4.7.3.3. Θέση του συνδέσμου
 Ο σύνδεσμος βρίσκεται στην πλευρά του οδηγού στην περιοχή του στηρίγματος για τα πόδια στο εσωτερικό του οχήματος μεταξύ της πλευράς του οδηγού στο όχημα και της άκρης της κεντρικής κονσόλας από


text:
την πλευρά του οδηγού (ή του κεντρικού άξονα του οχήματος εάν το όχημα δεν έχει κεντρική κονσόλα) και σε σημείο όχι ψηλότερο από το κάτω μέρος του τιμονιού όταν έχει ρυθμιστεί στη χαμηλότερη θέση. Ο σύνδεσμος δεν μπορεί να βρίσκεται επάνω ή μέσα στην κεντρική κονσόλα (δηλαδή ούτε στις οριζόντιες επιφάνειες κοντά στον τοποθετημένο στο δάπεδο επιλογέα ταχύτητας, στο χειρόφρενο ή τις ποτηροθήκες, ούτε στις κατακόρυφες επιφάνειες κοντά στα όργανα χειρισμού του στερεοφωνικού/ραδιοφώνου, του συστήματος κλιματισμού ή του συστήματος πλοήγησης). Ορέπει να είναι εύκολος ο εντοπισμός και η πρόσβαση στο σύνδεσμο (δηλαδή η σύνδεση ενός εργαλείου εκτός του οχήματος). Για τα οχήματα που είναι εξοπλισμένα με θύρα οδηγού, ο σύνδεσμος πρέπει να είναι δυνατόν να εντοπίζεται και να είναι προσβάσιμος εύκολα από κάποιον που είναι όρθιος (ή «ανακούρκουδα») έξω από το όχημα από την πλευρά του οδηγού με την πόρτα του οδηγού ανοικτή.
 Η αρχή έγκρισης τύπου μπορεί να εγκρίνει ύστερα από αίτηση του κατασκευαστή εναλλακτική θέση υπό τον όρο ότι η θέση της εγκατάστασης θα είναι τέτοια ώστε να υπάρχει εύκολη πρόσβαση και προστασία από τυχαία ζημιά σε κανονικές συνθήκες χρήσης, π.χ. η θέση που περιγράφεται στη σειρά προτύπων ISO 15031.
 Αν ο σύνδεσμος είναι καλυμμένος ή βρίσκεται σε ειδικό ενθέμιο συσκευών, το κάλυμμα ή η πόρτα πρέπει να μπορούν να αφαιρεθούν με τα χέρια χωρίς να χρησιμοποιηθεί κανένα εργαλείο και να έχουν εμφανή επισήμανση «OBD» ώστε να εντοπίζεται η θέση του συνδέσμου.
 Ο κατασκευαστής μπορεί να εξοπλίζει τα οχήματα με επιπρόσθετους διαγνωστικού συνδέσμου και συνδέσμους ζεύξης δεδομένων (data-links) για σκοπούς που αφορούν ειδικά τον κατασκευαστή εκτός των απαιτούμενων λειτουργιών OBD. Εάν ο πρόσθετος σύνδεσμος συμφωνεί με έναν από τους τυποποιημένους διαγνωστικούς συνδέσμους που επιτρέπονται σύμφωνα με το προσάρτημα 6 του παρόντος παραρτήματος, μόνο ο σύνδεσμος που απαιτείται σύμφωνα με το παρόν παράρτημα επισημαίνεται εμφανώς «OBD» ώστε να διακρίνεται από άλλους παρόμοιους συνδέσμους.
 4.7.4. Διαγραφή/νέα ρύθμιση των πληροφοριών OBD από διάταξη σάρωσης
 Όταν ζητείται από τη διάταξη σάρωσης, διαγράφονται ή ρυθμίζονται εκ νέου στη μνήμη του υπολογιστή τα ακόκουθα δεδομένα στην τιμή που καθορίζεται στο παρόν παράρτημα.
 Δεδομένα σχετικά με το σύστημα OBD
 Διαγράψιμα
 Με δυνατότητα επαναφοράς
 (9)
 κατάσταση του δείκτη δυσλειτουργίας
 X
 ετοιμότητα του συστήματος OBD
 X
 αριθμός των ωρών λειτουργίας του κινητήρα μετά την ενεργοποίηση του δείκτη δυσλειτουργίας (μετρητής για συνεχή MI)
 X
 όλοι οι DTC
 X
 τιμή του μετρητή B1 με τον μεγαλύτερο αριθμό ωρών λειτουργίας του κινητήρα
 X
 αριθμός ωρών λειτουργίας του κινητήρα από τον (τους) μετρητή (-ές) B1
 X
 δεδομένα για το ακινητοποιημένο πλαίσιο όπως ζητούνται σύμφωνα με το παρόν παράρτημα
 X
 Οι πληροφορίες OBD δεν διαγράφονται μέσω αποσύνδεσης της (των) μπαταρίας (-ών) του οχήματος.
 4.8. Ηλεκτρονική ασφάλεια
 Κάθε όχημα με μονάδα ελέγχου των εκπομπών περιλαμβάνει χαρακτηριστικά με τα οποία αποφεύγονται τροποποιήσεις, εκτός από αυτές που επιτρέπει ο κατασκευαστής. Ο κατασκευαστής επιτρέπει τροποποιήσεις αν αυτές είναι αναγκαίες για τη διάγνωση, τη συντήρηση, τον έλεγχο, τον μεταγενέστερο εξοπλισμό ή την επισκευή του οχήματος.
 Η παραποίηση τυχόν επαναπρογραμματιζόμενων κωδικών υπολογιστή ή παραμέτρων λειτουργίας καθίσταται αδύνατη και εξασφαλίζεται ένα επίπεδο προστασίας τουλάχιστον ίδιο με τις προβλέψεις στο


text:
ISO 15031-7 (SAE J2186) ή J1939-73 με την προϋπόθεση ότι η ανταλλαγή διασφάλισης διεξάγεται με τη χρήση των πρωτοκόλλων και του διαγνωστικού συνδέσμου όπως περιγράφεται στο παρόν παράρτημα. Τυχόν αφαιρέσιμες μικροπλακέτες μνήμης για τη βαθμονόμηση του συστήματος βρίσκονται εντός χυτής θήκης, να είναι εγκιβωτισμένες σε σφραγισμένο περιέκτη ή να προστατεύονται με ηλεκτρονικούς αλγόριθμους, και η αντικατάστασή τους να είναι αδύνατη χωρίς τη χρήση ειδικών εργαλείων και διαδικασιών.
 Η τροποποίηση των κωδικοποιημένων στον υπολογιστή παραμέτρων λειτουργίας του κινητήρα πρέπει να είναι αδύνατη χωρίς τη χρήση ειδικών εργαλείων και διαδικασιών [π.χ., κασσιτεροκολλημένα ή εντός χυτής θήκης ηλεκτρονικά στοιχεία του υπολογιστή ή σφραγισμένα (ή κασσιτεροκολλημένα) περιβλήματα υπολογιστή].
 Οι κατασκευαστές λαμβάνουν κατάλληλα μέτρα για την προστασία της ρύθμισης της μέγιστης παροχής καυσίμου από τυχόν παραποιήσεις ενώ το όχημα βρίσκεται σε χρήση.
 Για όσα οχήματα θεωρείται άσκοπη η απαίτηση προστασίας, οι κατασκευαστές μπορούν να ζητούν από την αρχή έγκρισης τύπου τη χορήγηση εξαίρεσης. Στα κριτήρια που σταθμίζει η αρμόδια για τις εγκρίσεις αρχή κατά την εξέταση της αίτησης εξαίρεσης περιλαμβάνονται, μεταξύ άλλων, η τρέχουσα διαθεσιμότητα μικροπλακετών υψηλών επιδόσεων στην αγορά, η ικανότητα του οχήματος για υψηλές επιδόσεις και ο προβλεπόμενος όγκος πωλήσεων του οχήματος.
 Οι κατασκευαστές που χρησιμοποιούν προγραμματιζόμενα συστήματα κωδικών υπολογιστή (π.χ. Electrical Erasable Programmable Read-Only Memory, EEPROM) αποτρέπουν κάθε επαναπρογραμματισμό άνευ αδείας. Οι κατασκευαστές χρησιμοποιούν προηγμένες στρατηγικές προστασίας από παραποιήσεις και να προβλέπουν χαρακτηριστικά προστασίας τα οποία να καθιστούν αναγκαία την ηλεκτρονική πρόσβαση σε υπολογιστή εκτός οχήματος που διατηρεί ο κατασκευαστής. Μπορούν να εγκριθούν από την αρχή έγκρισης τύπου εναλλακτικές μέθοδοι που παρέχουν αντίστοιχο επίπεδο προστασίας από παραποιήσεις.
 4.9. Αντοχή του συστήματος OBD
 Το σύστημα OBD είναι σχεδιασμένο και κατασκευασμένα κατά τρόπο ώστε να είναι δυνατόν να εντοπίζονται οι διάφορες περιπτώσεις δυσλειτουργιών καθ’ όλη τη διάρκεια ζωής του οχήματος/κινητήρα.
 Όλες οι πρόσθετες διατάξεις σχετικά με την αντοχή του συστήματος OBD περιλαμβάνονται στο παρόν παράρτημα.
 Ένα σύστημα OBD δεν πρέπει να έχει προγραμματιστεί ή σχεδιαστεί διαφορετικά ώστε να απενεργοποιείται εν μέρει ή πλήρως με βάση την ηλικία ή τα διανυθέντα χιλιόμετρα πραγματική διάρκεια ζωής του οχήματος. Επίσης, το σύστημα δεν περιέχει κανένα αλγόριθμο ή στρατηγική που έχει σχεδιαστεί με σκοπό τη μείωση της αποτελεσματικότητας του συστήματος OBD με την πάροδο του χρόνου.
 5. ΑΠΑΙΤΗΣΕΙΣ ΑΠΟΔΟΣΗΣ
 5.1. Κατώτατα όρια τιμών
 Τα κατώτατα όρια τιμών για το σύστημα OBD (OTL) για τα εφαρμοζόμενα κριτήρια παρακολούθησης που καθορίζονται στο προσάρτημα 3 του παρόντος παραρτήματος ορίζονται στο κύριο μέρος του παρόντος κανονισμού.
 5.2. Προσωρινή διακοπή της λειτουργίας του συστήματος OBD
 Οι αρχές έγκρισης τύπου μπορούν να αποδεχθούν ότι ένα σύστημα OBD είναι προσωρινά εκτός λειτουργίας υπό τους όρους που προσδιορίζονται στα ακόλουθα σημεία.
 Κατά την έγκριση τύπου, ο κατασκευαστής παρέχει στην αρχή έγκρισης τύπου λεπτομερή περιγραφή κάθε στρατηγικής για την προσωρινή διακοπή της λειτουργίας του συστήματος OBD και τα στοιχεία και/ή την τεχνική αξιολόγηση που αποδεικνύει ότι η παρακολούθηση σε αυτές τις συνθήκες δεν θα ήταν αξιόπιστη ούτε εφικτή.
 Σε όλες τις περιπτώσεις η παρακολούθηση συνεχίζεται από τη στιγμή που δεν υφίστανται πλέον οι συνθήκες που αιτιολογούν την προσωρινή διακοπή της λειτουργίας.
 5.2.1. Λειτουργική ασφάλεια κινητήρα/οχήματος
 Ο κατασκευαστής


text:
μπορεί να ζητήσει έγκριση για να τεθούν προσωρινά εκτός λειτουργίας ορισμένα συστήματα παρακολούθησης OBD όταν ενεργοποιούνται στρατηγικές λειτουργικής ασφάλειας.
 Το σύστημα παρακολούθησης OBD δεν απαιτείται να αξιολογεί κατασκευαστικά στοιχεία κατά τη δυσλειτουργία εφόσον μια τέτοια αξιολόγηση θα συνεπαγόταν προβλήματα όσον αφορά την ασφαλή χρήση του οχήματος.
 5.2.2. Θερμοκρασία περιβάλλοντος και υψόμετρο
 Ο κατασκευαστής μπορεί να ζητήσει έγκριση για να θέσει εκτός λειτουργίας τα όργανα παρακολούθησης του συστήματος OBD:
 α)
 σε θερμοκρασίες περιβάλλοντος κάτω των 266 K (-7 βαθμών Κελσίου) στην περίπτωση κατά την οποία η θερμοκρασία του ψυκτικού δεν έχει φτάσει μια ελάχιστη θερμοκρασία τουλάχιστον 333 K (60 βαθμών Κελσίου)· ή
 β)
 σε θερμοκρασίες περιβάλλοντος κάτω των 266K (-7 βαθμών Κελσίου) στην περίπτωση παγωμένου αντιδραστηρίου· ή
 γ)
 σε θερμοκρασίες περιβάλλοντος πάνω από 308 K (35 βαθμούς Κελσίου)· ή
 δ)
 σε υψόμετρο μεγαλύτερο των 2 500 μέτρων από το επίπεδο της θάλασσας.
 Ο κατασκευαστής μπορεί ακόμη να ζητήσει έγκριση για την προσωρινή διακοπή λειτουργίας ενός οργάνου παρακολούθησης του συστήματος OBD σε άλλες θερμοκρασίες περιβάλλοντος και συνθήκες υψομέτρου εφόσον αποδείξει με στοιχεία και/ή τεχνική αξιολόγηση ότι στις συγκεκριμένες συνθήκες η διάγνωση μπορεί να είναι λανθασμένη λόγω της επίδρασής τους στο ίδιο το κατασκευαστικό στοιχείο (π.χ. το πάγωμα του στοιχείου επηρεάζει τη συμβατότητα με τις τιμές ανοχής του αισθητήρα).
 Σημείωση: Οι συνθήκες περιβάλλοντος μπορούν να εκτιμηθούν με έμμεσες μεθόδους. Για παράδειγμα, η θερμοκρασία περιβάλλοντος μπορεί να προσδιοριστεί με βάση τη θερμοκρασία του αέρα εισαγωγής.
 5.2.3. Χαμηλή στάθμη καυσίμoυ
 Οι κατασκευαστές μπορούν να ζητήσουν έγκριση για να τεθούν εκτός λειτουργίας συστήματα παρακολούθησης που επηρεάζονται από τυχόν χαμηλή στάθμη / πίεση καυσίμου ή εξάντληση καυσίμου (π.χ. διάγνωση δυσλειτουργίας του συστήματος τροφοδοσίας καυσίμου ή διαλείψεων ανάφλεξης).
 Ντίζελ
 Αέριο
 NG
 LPG
 α)
 Η χαμηλή στάθμη καυσίμου που λαμβάνεται υπόψη για αυτή τη θέση εκτός λειτουργίας δεν υπερβαίνει τα 100 λίτρα ή το 20 % ης ονομαστικής χωρητικότητας της δεξαμενής, ανάλογα με το ποιο είναι χαμηλότερο.
 X
 X
 β)
 Η χαμηλή πίεση καυσίμου στη δεξαμενή που λαμβάνεται υπόψη για αυτή τη θέση εκτός λειτουργίας δεν υπερβαίνει το 20 % της ονομαστικής πίεσης καυσίμου στη δεξαμενή.
 X
 5.2.4. Επίπεδα τάσης της μπαταρίας του οχήματος ή του συστήματος
 Οι κατασκευαστές μπορούν να ζητήσουν έγκριση για να τεθούν εκτός λειτουργίας συστήματα παρακολούθησης που μπορούν να επηρεαστούν από τα επίπεδα τάσης της μπαταρίας του οχήματος ή του συστήματος.
 5.2.4.1. Χαμηλή τάση
 Για τα συστήματα παρακολούθησης που επηρεάζονται από χαμηλές τάσεις της μπαταρίας του οχήματος ή του συστήματος, οι κατασκευαστές μπορούν να ζητήσουν να εγκριθεί η θέση εκτός λειτουργίας συστημάτων παρακολούθησης όταν η τάση της μπαταρίας ή του συστήματος είναι μικρότερη από 90 % της ονομαστικής τάσης (ή 11.0 Volt για μπαταρία 12 Volt, 22.0 Volt για μπαταρία 24 Volt). Οι κατασκευαστές μπορούν να ζητήσουν έγκριση για να χρησιμοποιήσουν όριο ισχύος υψηλότερο από την τιμή αυτή για να τεθεί εκτός λειτουργίας το σύστημα παρακολούθησης.
 Ο κατασκευαστής αποδεικνύει ότι με αυτές τις τάσεις η παρακολούθηση δεν θα είναι αξιόπιστη και ότι το όχημα δεν θα λειτουργήσει με αυτά τα κριτήρια διακοπής λειτουργίας για μεγάλα χρονικά διαστήματα ή ότι το σύστημα OBD παρακολουθεί τη μπαταρία


text:
ή την τάση του συστήματος και εντοπίζει δυσλειτουργία στην τάση που χρησιμοποιείται για τη διακοπή άλλων οργάνων παρακολούθησης.
 5.2.4.2. Υψηλή τάση
 Για συστήματα παρακολούθησης τα οποία έχουν σχέση με τις εκπομπές και επηρεάζονται από υψηλές τάσεις της μπαταρίας του οχήματος ή του συστήματος, οι κατασκευαστές μπορούν να ζητήσουν να εγκριθεί η θέση εκτός λειτουργίας συστημάτων παρακολούθησης όταν η τάση της μπαταρίας ή του συστήματος υπερβαίνει την τάση που έχει καθορίσει ο κατασκευαστής.
 Ο κατασκευαστής αποδεικνύει ότι η παρακολούθηση με τάση μεγαλύτερη από αυτήν που έχει καθορίσει ο κατασκευαστής δεν θα είναι αξιόπιστη και ότι είτε ανάβει η φωτεινή προειδοποίηση (ή ο μετρητής τάσης είναι στην «κόκκινη ζώνη») του ηλεκτρικού συστήματος φόρτισης/εναλλάκτη είτε το σύστημα OBD παρακολουθεί την μπαταρία ή την τάση του συστήματος και θα εντοπίσει δυσλειτουργία στην τάση που χρησιμοποιείται για τη διακοπή της λειτουργίας άλλων οργάνων παρακολούθησης.
 5.2.5. Ενεργές PTO (μονάδες απόληψης ισχύος)
 Ο κατασκευαστής μπορεί να ζητήσει έγκριση για να τεθούν προσωρινά εκτός λειτουργίας ορισμένα συστήματα παρακολούθησης σε οχήματα που είναι εξοπλισμένα με μονάδα PTO, υπό τον όρο ότι αυτή η PTO είναι ενεργοποιημένη προσωρινά.
 5.2.6. Επιταχυνόμενη αναγέννηση
 Ο κατασκευαστής μπορεί να ζητήσει έγκριση για να τεθούν προσωρινά εκτός λειτουργίας ορισμένα συστήματα παρακολούθησης OBD κατά τη διάρκεια της επιταχυνόμενης αναγέννησης ενός συστήματος ελέγχου των εκπομπών κατάντη του κινητήρα (π.χ. ένα φίλτρο σωματιδίων).
 5.2.7. Βοηθητική στρατηγική ελέγχου των εκπομπών (AES)
 Ο κατασκευαστής μπορεί να ζητήσει έγκριση για να τεθούν εκτός λειτουργίας τα όργανα παρακολούθησης του συστήματος OBD κατά τη διάρκεια της λειτουργίας μιας AES, συμπεριλαμβανομένης της MECS, υπό συνθήκες που δεν καλύπτονται ήδη από το σημείο 5.2, εάν η ικανότητα παρακολούθησης ενός οργάνου επηρεάζεται από τη λειτουργία μιας AES.
 5.2.8. Ανεφοδιασμός με καύσιμο
 Μετά τον ανεφοδιασμό με καύσιμο, ο κατασκευαστής ενός οχήματος που τροφοδοτείται με αέριο μπορεί προσωρινά να απενεργοποιήσει το σύστημα OBD όταν το σύστημα προσαρμόζεται κατά τρόπο ώστε να αναγνωρίζεται από τη μονάδα ECU μια αλλαγή στην ποιότητα και τη σύνθεση του καύσιμου.
 Το σύστημα (OBD) επανενεργοποιείται αμέσως μετά την αναγνώριση της ποιότητας και της σύνθεσης του καυσίμου ή μετά την επαναπροσαρμογή των παραμέτρων του κινητήρα. Η απενεργοποίηση αυτή μπορεί να διαρκεί το πολύ 10 λεπτά.
 6. ΑΠΑΙΤΗΣΕΙΣ ΑΠΟΔΕΙΞΗΣ
 Τα βασικά στοιχεία για την απόδειξη της συμμόρφωσης ενός συστήματος OBD με τις απαιτήσεις του παρόντος παραρτήματος είναι τα εξής:
 α)
 Διαδικασία επιλογής του μητρικού συστήματος κινητήρα OBD. Το μητρικό σύστημα κινητήρα OBD επιλέγεται από τον κατασκευαστή κατόπιν συμφωνίας με την αρχή έγκρισης τύπου.
 β)
 Διαδικασία απόδειξης ταξινόμησης μιας δυσλειτουργίας. Ο κατασκευαστής υποβάλλει στην αρχή έγκρισης τύπου την ταξινόμηση κάθε δυσλειτουργίας για το μητρικό σύστημα κινητήρα OBD καθώς και τα αναγκαία υποστηρικτικά στοιχεία προκειμένου να αιτιολογήσει κάθε ταξινόμηση.
 γ)
 Διαδικασία έγκρισης φθαρμένου κατασκευαστικού στοιχείου. Ο κατασκευαστής παρέχει, εφόσον το ζητήσει η αρχή έγκρισης τύπου, φθαρμένα κατασκευαστικά στοιχεία για δοκιμή του OBD. Αυτά τα κατασκευαστικά στοιχεία κρίνονται κατάλληλα βάσει υποστηρικτικών στοιχείων τα οποία παρέχει ο κατασκευαστής.
 δ)
 Διαδικασία για την επιλογή του καυσίμου αναφοράς σε περίπτωση κινητήρα αερίου.
 6.1. Σειρά κινητήρων με σύστημα OBD για τον έλεγχο των εκπομπών
 Ο κατασκευαστής ευθύνεται για τον προσδιορισμό της σύνθεσης μιας


text:
σειράς κινητήρων με σύστημα OBD για τον έλεγχο των εκπομπών. Η ομαδοποίηση συστημάτων κινητήρων στο πλαίσιο μιας σειράς κινητήρων με σύστημα OBD για τον έλεγχο των εκπομπών βασίζεται σε ορθή τεχνική κρίση και να υποβάλλεται για έγκριση από την αρχή έγκρισης τύπου.
 Οι κινητήρες που δεν ανήκουν στην ίδια σειρά κινητήρων μπορεί να ανήκουν στην ίδια σειρά κινητήρων με σύστημα OBD για τον έλεγχο των εκπομπών.
 6.1.1. Παράμετροι που ορίζουν τη σειρά κινητήρων με σύστημα OBD για τον έλεγχο των εκπομπών
 Η σειρά κινητήρων με σύστημα OBD χαρακτηρίζεται από βασικές παραμέτρους σχεδιασμού που είναι κοινές στα συστήματα κινητήρων της σειράς.
 Για να θεωρηθεί ότι τα συστήματα κινητήρα ανήκουν στην ίδια σειρά κινητήρων με σύστημα OBD, πρέπει να έχουν κοινές τις ακόλουθες βασικές παραμέτρους:
 α)
 σύστημα ελέγχου εκπομπών·
 β)
 μέθοδοι παρακολούθησης OBD·
 γ)
 κριτήρια για την παρακολούθηση απόδοσης και κατασκευαστικού στοιχείου·
 δ)
 παράμετροι παρακολούθησης (π.χ. συχνότητα).
 Οι ομοιότητες αυτές αποδεικνύονται από τον κατασκευαστή με σχετική τεχνική απόδειξη ή άλλες κατάλληλες διαδικασίες και κατόπιν έγκρισης της αρχής έγκρισης τύπου.
 Ο κατασκευαστής μπορεί να ζητήσει από την αρχή έγκρισης τύπου να εγκρίνει μικρές διαφορές στις μεθόδους παρακολούθησης/διάγνωσης του συστήματος ελέγχου των εκπομπών, που οφείλονται σε μεταβολή της διάταξης του συστήματος του κινητήρα, όταν αυτές οι μέθοδοι θεωρούνται παρόμοιες από τον κατασκευαστή και:
 α)
 διαφέρουν μόνο ως προς την αντιστοιχία με τα ιδιαίτερα χαρακτηριστικά των εν λόγω κατασκευαστικών στοιχείων (π.χ. μέγεθος, ροή εξάτμισης κ.λπ.)· ή
 β)
 οι ομοιότητές τους βασίζονται σε ορθή τεχνική κρίση.
 6.1.2. Μητρικό σύστημα κινητήρα OBD
 Η συμμόρφωση της σειρά κινητήρων με σύστημα OBD με τις απαιτήσεις του παρόντος παραρτήματος επιτυγχάνεται μέσω της απόδειξης της συμμόρφωσης του μητρικού συστήματος κινητήρων OBD αυτής της σειράς.
 Η επιλογή του μητρικού συστήματος κινητήρων OBD γίνεται από τον κατασκευαστή και ζητείται η έγκριση της αρχής έγκρισης τύπου.
 Πριν από τη δοκιμή η αρχή έγκρισης τύπου μπορεί να αποφασίσει να ζητήσει από τον κατασκευαστή να επιλέξει επιπλέον κινητήρα για απόδειξη.
 Ο κατασκευαστής μπορεί επίσης να προτείνει στην αρχή έγκρισης τύπου να πραγματοποιήσει δοκιμές σε πρόσθετους κινητήρες ώστε να καλύψει όλη τη σειρά κινητήρων με σύστημα OBD.
 6.2. Διαδικασίες απόδειξης της ταξινόμησης μιας δυσλειτουργίας
 Ο κατασκευαστής παρέχει στην αρχή έγκρισης τύπου το πακέτο τεκμηρίωσης το οποίο αιτιολογεί την ορθή ταξινόμηση κάθε δυσλειτουργίας. Αυτό το πακέτο τεκμηρίωσης περιλαμβάνει ανάλυση της αστοχίας (για παράδειγμα, στοιχεία «ανάλυσης αστοχιών και επιπτώσεων») και μπορεί επίσης να περιλαμβάνει:
 α)
 αποτελέσματα προσομοίωσης·
 β)
 αποτελέσματα δοκιμών·
 γ)
 αναφορά σε ταξινόμηση που εγκρίθηκε προηγουμένως.
 Στις ακόλουθες παραγράφους παρατίθενται οι απαιτήσεις απόδειξης της ορθής ταξινόμησης, περιλαμβανομένων των απαιτήσεων δοκιμών. Ο ελάχιστος αριθμός δοκιμών είναι τέσσερις και ο μέγιστος αριθμός δοκιμών είναι τέσσερις φορές ο αριθμός των σχετικών σειρών κινητήρων στη σειρά κινητήρων με σύστημα OBD. Η αρχή έγκρισης τύπου μπορεί να αποφασίσει να μειώσει ανά πάσα στιγμή τη διάρκεια της δοκιμής προτού επιτευχθεί ο μέγιστος αριθμός δοκιμών αστοχίας.
 Σε ειδικές περιπτώσεις όταν δεν είναι δυνατές οι δοκιμές ταξινόμησης (για παράδειγμα, όταν η MECS ενεργοποιείται και η δοκιμή δεν μπορεί να πραγματοποιηθεί στον κινητήρα κλπ.), η δυσλειτουργία μπορεί να ταξινομηθεί με βάση τεχνική αιτιολόγηση. Η εν λόγω εξαίρεση


text:
τεκμηριώνεται από τον κατασκευαστή και υπόκειται στην έγκριση της αρχής έγκρισης τύπου.
 6.2.1. Απόδειξη ταξινόμησης στην κατηγορία Α
 Η ταξινόμηση της δυσλειτουργίας από τον κατασκευαστή στην κατηγορία δεν υποβάλλεται σε αποδεικτική δοκιμή.
 Εάν η αρχή έγκρισης τύπου διαφωνεί με την ταξινόμηση μιας δυσλειτουργίας στην κατηγορία Α από τον κατασκευαστή, ζητά αναλόγως την ταξινόμηση της δυσλειτουργίας στην κατηγορία Β1, Β2 ή Γ.
 Στην περίπτωση αυτή, το έγγραφο έγκρισης αναφέρει ότι η ταξινόμηση της δυσλειτουργίας πραγματοποιήθηκε σύμφωνα με το αίτημα της αρχής έγκρισης τύπου.
 6.2.2. Απόδειξη ταξινόμησης στην κατηγορία Β1 (διάκριση μεταξύ A και B1)
 Προκειμένου να αιτιολογηθεί η ταξινόμηση μιας δυσλειτουργίας στην κατηγορία B1, η τεκμηρίωση αποδεικνύει σαφώς ότι, σε ορισμένες περιπτώσεις (10), η δυσλειτουργία έχει ως αποτέλεσμα εκπομπές χαμηλότερες από τα OTL.
 Στην περίπτωση που η αρχή έγκρισης τύπου απαιτεί δοκιμή των εκπομπών για την απόδειξη της ταξινόμησης μιας δυσλειτουργίας στην κατηγορία B1, ο κατασκευαστής αποδεικνύει ότι οι εκπομπές που οφείλονται σε αυτή τη συγκεκριμένη δυσλειτουργία είναι σε ορισμένες περιπτώσεις χαμηλότερες από τα OTL:
 α)
 ο κατασκευαστής επιλέγει τις συνθήκες της δοκιμής σε συμφωνία με την αρχή έγκρισης τύπου·
 β)
 δεν ζητείται από τον κατασκευαστή να αποδείξει ότι σε άλλες συνθήκες οι εκπομπές που οφείλονται στη δυσλειτουργία υπερβαίνουν στην πραγματικότητα τα OTL.
 Όταν ο κατασκευαστής δεν αποδεικνύει την ταξινόμηση στην κατηγορία B1, η δυσλειτουργία ταξινομείται στην κατηγορία A.
 6.2.3. Απόδειξη ταξινόμησης στην κατηγορία Β1 (διάκριση μεταξύ Β2 και B1)
 Εάν η αρχή έγκρισης τύπου διαφωνεί με την ταξινόμηση μιας δυσλειτουργίας στην κατηγορία Β1 από τον κατασκευαστή, επειδή θεωρεί ότι δεν υπάρχει υπέρβαση των OTL ζητά την ταξινόμηση της εν λόγω δυσλειτουργίας στην κατηγορία Β2 ή Γ. Στην περίπτωση αυτή, τα έγγραφα έγκρισης αναφέρουν ότι η ταξινόμηση της δυσλειτουργίας πραγματοποιήθηκε σύμφωνα με το αίτημα της αρχής έγκρισης τύπου.
 6.2.4. Απόδειξη ταξινόμησης στην κατηγορία Β1 (διάκριση μεταξύ Β2 και B2)
 Προκειμένου να αιτιολογηθεί η ταξινόμηση μιας δυσλειτουργίας στην κατηγορία B2, ο κατασκευαστής αποδεικνύει ότι οι εκπομπές είναι χαμηλότερες από τα OTL.
 Εάν η αρχή έγκρισης τύπου διαφωνήσει με την ταξινόμηση μιας δυσλειτουργίας στην κατηγορία Β2 επειδή θεωρεί ότι υπάρχει υπέρβαση των OTL, μπορεί να ζητηθεί από τον κατασκευαστή να αποδείξει με τη διενέργεια δοκιμών ότι οι εκπομπές που οφείλονται στη δυσλειτουργία είναι χαμηλότερες από τα OTL. Εάν αυτό δεν επιτευχθεί με τις δοκιμές, η αρχή έγκρισης τύπου ζητά νέα ταξινόμηση της δυσλειτουργίας στην κατηγορία A ή B1 και ο κατασκευαστής αποδεικνύει στη συνέχεια την κατάλληλη ταξινόμηση και να επικαιροποιηθεί η τεκμηρίωση.
 6.2.5. Απόδειξη ταξινόμησης στην κατηγορία Β2 (διάκριση μεταξύ Β2 και Γ)
 Εάν η αρχή έγκρισης τύπου διαφωνεί με την ταξινόμηση μιας δυσλειτουργίας στην κατηγορία Β2 από τον κατασκευαστή, επειδή θεωρεί ότι δεν υπάρχει υπέρβαση των κανονιστικών ορίων εκπομπών, ζητά την ταξινόμηση της εν λόγω δυσλειτουργίας στην κατηγορία Γ. Στην περίπτωση αυτή, τα έγγραφα έγκρισης αναφέρουν ότι η ταξινόμηση της δυσλειτουργίας πραγματοποιήθηκε σύμφωνα με το αίτημα της αρχής έγκρισης τύπου.
 6.2.6. Απόδειξη ταξινόμησης στην κατηγορία Γ
 Προκειμένου να αιτιολογηθεί η ταξινόμηση μιας δυσλειτουργίας στην κατηγορία Γ, ο κατασκευαστής αποδεικνύει ότι οι εκπομπές είναι χαμηλότερες από τα κανονιστικά όρια εκπομπών.
 Εάν η αρχή


text:
έγκρισης τύπου διαφωνεί με την ταξινόμηση μιας δυσλειτουργίας στην κατηγορία Γ, μπορεί να ζητηθεί από τον κατασκευαστή να αποδείξει με τη διενέργεια δοκιμών ότι οι εκπομπές που οφείλονται στη δυσλειτουργία είναι χαμηλότερες από τα κανονιστικά όρια εκπομπών.
 Εάν δεν επιτύχουν οι δοκιμές, η αρχή έγκρισης τύπου ζητά νέα ταξινόμηση αυτής της δυσλειτουργίας και ο κατασκευαστής αποδεικνύει στη συνέχεια την κατάλληλη ταξινόμηση και να επικαιροποιηθεί η τεκμηρίωση.
 6.3. Διαδικασίες απόδειξης της απόδοσης του OBD
 Ο κατασκευαστής υποβάλλει στην αρχή έγκρισης τύπου πλήρες πακέτο τεκμηρίωσης που αιτιολογεί τη συμμόρφωση του συστήματος OBD όσον αφορά την ικανότητα παρακολούθησης, που μπορεί να περιλαμβάνει:
 α)
 αλγορίθμους και διαγράμματα για τη λήψη αποφάσεων·
 β)
 δοκιμές και/ή αποτελέσματα προσομοίωσης·
 γ)
 αναφορά σε συστήματα παρακολούθησης που έχουν ήδη εγκριθεί κ.λπ.
 Στις ακόλουθες παραγράφους παρατίθενται οι απαιτήσεις απόδειξης της απόδοσης του OBD, συμπεριλαμβανομένων των απαιτήσεων δοκιμών. Ο αριθμός δοκιμών είναι τετραπλάσιος του αριθμού των οικογενειών κινητήρων που εξετάζονται εντός της οικογένειας κινητήρων με σύστημα OBD για τον έλεγχο των δοκιμών, αλλά δεν μπορεί να είναι μικρότερος του οκτώ.
 Τα όργανα παρακολούθησης που επιλέγονται αντιστοιχούν στα διάφορα είδη οργάνων παρακολούθησης που αναφέρονται στο σημείο 4.2 (δηλ. παρακολούθηση κατώτατων ορίων εκπομπών, παρακολούθηση απόδοσης, παρακολούθηση συνολικής λειτουργικής αστοχίας ή παρακολούθηση κατασκευαστικού στοιχείου) κατά τρόπο ισορροπημένο. Τα όργανα παρακολούθησης που επιλέγονται αντιστοιχούν επίσης στα σημεία του προσαρτήματος 3 του παρόντος παραρτήματος κατά τρόπο ισορροπημένο.
 6.3.1. Διαδικασίες απόδειξης της απόδοσης του OBD με την υποβολή σε δοκιμή
 Εκτός από τα υποστηρικτικά στοιχεία που αναφέρονται στο σημείο 6.3, ο κατασκευαστής αποδεικνύει την ορθή παρακολούθηση των ειδικών συστημάτων ή κατασκευαστικών στοιχείων ελέγχου των εκπομπών με την υποβολή τους σε δοκιμές σε κλίνη δοκιμών κινητήρα σύμφωνα με τις διαδικασίες δοκιμής που προσδιορίζονται στο σημείο 7.2. του παρόντος παραρτήματος.
 Στην περίπτωση αυτή, ο κατασκευαστής παρέχει τα κατάλληλα φθαρμένα κατασκευαστικά στοιχεία ή την ηλεκτρική διάταξη η οποία θα χρησιμοποιηθεί για την προσομοίωση μιας δυσλειτουργίας.
 Η ορθή ανίχνευση της δυσλειτουργίας από το σύστημα OBD και η ορθή απόκριση από αυτό (βλέπε ένδειξη MI, αποθήκευση DTC κλπ.) αποδεικνύεται σύμφωνα με το σημείο 7.2.
 6.3.2. Διαδικασία έγκρισης φθαρμένου κατασκευαστικού στοιχείου (ή συστήματος)
 Το παρόν σημείο ισχύει για τις περιπτώσεις που η δυσλειτουργία η οποία επελέγη για τη δοκιμή απόδειξης OBD παρακολουθείται μέσω εκπομπών καυσαερίων (11) (παρακολούθηση κατώτατων ορίων εκπομπών - βλέπε σημείο 4.2.), και απαιτείται από τον κατασκευαστή να αποδείξει, βάσει δοκιμής εκπομπών, την έγκριση του φθαρμένου κατασκευαστικού στοιχείου.
 Σε πολύ ειδικές περιπτώσεις η έγκριση φθαρμένων κατασκευαστικών στοιχείων ή συστημάτων μέσω δοκιμών μπορεί να μην είναι δυνατή (για παράδειγμα, εάν ενεργοποιηθεί μια MECS και η δοκιμή δεν μπορεί να πραγματοποιηθεί στον κινητήρα κ.λπ.) Σε αυτές τις περιπτώσεις το φθαρμένο κατασκευαστικό στοιχείο κρίνεται κατάλληλο χωρίς δοκιμή. Η εν λόγω εξαίρεση τεκμηριώνεται από τον κατασκευαστή και υπόκειται στην έγκριση της αρχής έγκρισης τύπου.
 6.3.2.1. Διαδικασία έγκρισης φθαρμένου κατασκευαστικού στοιχείου που χρησιμοποιείται για την απόδειξη της ανίχνευσης δυσλειτουργιών των κατηγοριών A και B1
 6.3.2.1.1. Παρακολούθηση κατώτατων ορίων εκπομπών
 Στην περίπτωση που η επιλεγείσα από την αρχή έγκρισης τύπου δυσλειτουργία έχει ως αποτέλεσμα εκπομπές από τον σωλήνα εξαγωγής που μπορούν να υπερβαίνουν τις κατώτατες οριακές τιμές


text:
OBD, ο κατασκευαστής αποδεικνύει μέσω δοκιμής εκπομπών σύμφωνα με το σημείο 7 ότι το φθαρμένο κατασκευαστικό στοιχείο ή διάταξη δεν καταλήγει στις σχετικές εκπομπές που υπερβαίνουν τα OTL κατά περισσότερο από 20 %.
 6.3.2.1.2. Παρακολούθηση απόδοσης
 Κατόπιν αιτήματος του κατασκευαστή και με τη σύμφωνη γνώμη της αρχής έγκρισης τύπου, στην περίπτωση παρακολούθησης της απόδοσης, μπορεί να υπάρχει υπέρβαση των ΟΤL κατά περισσότερο από 20 τοις εκατό. Το σχετικό αίτημα αιτιολογείται κατά περίπτωση.
 Εάν από το παράρτημα 15 απαιτείται η παρακολούθηση απόδοσης μιας ανωμαλίας στην κατανάλωση αερίου καυσίμου κινητήρα ή οχήματος διπλού καυσίμου, ένα φθαρμένο κατασκευαστικό στοιχείο κρίνεται κατάλληλο χωρίς αναφορά στα OTL.
 6.3.2.1.3. Παρακολούθηση κατασκευαστικού στοιχείου
 Στην περίπτωση παρακολούθησης κατασκευαστικού στοιχείου, ένα φθαρμένο κατασκευαστικό στοιχείο κρίνεται κατάλληλο χωρίς αναφορά στα OTL.
 6.3.2.2. Έγκριση φθαρμένων κατασκευαστικών στοιχείων που χρησιμοποιούνται για την απόδειξη της ανίχνευσης δυσλειτουργιών της κατηγορίας Β2
 Στην περίπτωση δυσλειτουργιών της κατηγορίας B2 και ύστερα από αίτημα της αρχής έγκρισης τύπου, ο κατασκευαστής αποδεικνύει μέσω δοκιμής εκπομπών σύμφωνα με το σημείο 7 ότι το φθαρμένο κατασκευαστικό στοιχείο ή διάταξη δεν έχει ως αποτέλεσμα οι σχετικές εκπομπές να υπερβαίνουν τις ισχύουσες OTL.
 6.3.2.3. Έγκριση φθαρμένων κατασκευαστικών στοιχείων που χρησιμοποιούνται για την απόδειξη της ανίχνευσης δυσλειτουργιών της κατηγορίας Γ
 Στην περίπτωση δυσλειτουργιών της κατηγορίας Γ και ύστερα από αίτημα της αρχής έγκρισης τύπου, ο κατασκευαστής αποδεικνύει μέσω δοκιμής εκπομπών σύμφωνα με το σημείο 7 ότι το φθαρμένο κατασκευαστικό στοιχείο ή διάταξη δεν έχει ως αποτέλεσμα οι σχετικές εκπομπές να υπερβαίνουν το ισχύον κανονιστικό όριο εκπομπών.
 6.3.3. Έκθεση δοκιμών
 Η έκθεση δοκιμών περιέχει, τουλάχιστον, τις πληροφορίες που αναφέρονται στο προσάρτημα 4 του παρόντος παραρτήματος.
 6.4. Έγκριση συστήματος OBD με ελαττώματα
 6.4.1. Οι αρχές έγκρισης τύπου μπορούν να εγκρίνουν ύστερα από αίτηση του κατασκευαστή ένα σύστημα OBD ακόμη και αν το σύστημα παρουσιάζει ένα ή περισσότερα ελαττώματα.
 Η αρχή έγκρισης τύπου, κατά την εξέταση της αίτησης, αποφαίνεται κατά πόσον η συμμόρφωση προς τις απαιτήσεις του παρόντος παραρτήματος είναι εφικτή ή αδικαιολόγητη.
 Η αρχή έγκρισης τύπου λαμβάνει υπόψη τα δεδομένα του κατασκευαστή βάσει των οποίων αναλύονται παράγοντες όπως –αλλά όχι αποκλειστικά– η τεχνική σκοπιμότητα, οι προθεσμίες και οι κύκλοι παραγωγής όπου περιλαμβάνεται η έναρξη και η παύση παραγωγής κινητήρων ή ο σχεδιασμός οχημάτων και η προγραμματισμένη αναβάθμιση των υπολογιστών, ο βαθμός στον οποίο το σύστημα OBD θα ανταποκρίνεται στις απαιτήσεις της παρούσας οδηγίας και εάν ο κατασκευαστής κατέβαλε τις δέουσες προσπάθειες για να συμμορφωθεί με τις απαιτήσεις του παρόντος παραρτήματος.
 Η αρχή έγκρισης τύπου δεν αποδέχεται καμία αίτηση για την έγκριση συστήματος με ελάττωμα, στο οποίο δεν υπάρχει η απαιτούμενη διαγνωστική παρακολούθηση (δηλαδή πλήρης έλλειψη της απαιτούμενης παρακολούθησης σύμφωνα με το προσάρτημα 3 του παρόντος παραρτήματος).
 6.4.2. Περίοδος διάρκειας ελαττώματος
 Ένα ελάττωμα γίνεται αποδεκτό για μια περίοδο ενός έτους από την ημερομηνία έγκρισης του συστήματος του κινητήρα.
 Εάν ένας κατασκευαστής μπορεί να αποδείξει δεόντως στην αρχή έγκρισης τύπου ότι θα απαιτηθούν ουσιαστικές μετατροπές στον κινητήρα και πρόσθετη προθεσμία για να διορθωθεί το ελάττωμα, τότε το ελάττωμα αυτό μπορεί να επιτραπεί για ένα επιπλέον έτος, με την προϋπόθεση ότι η συνολική περίοδος διάρκειας του ελαττώματος δεν


text:
θα υπερβεί τα τρία έτη (δηλαδή ένα ελάττωμα επιτρέπεται 3 φορές από 1 χρόνο).
 Ο κατασκευαστής δεν μπορεί να υποβάλει αίτηση για την ανανέωση της περιόδου διάρκειας του ελαττώματος.
 6.5. Διαδικασία για την επιλογή του καυσίμου αναφοράς σε περίπτωση κινητήρα αερίου
 Η απόδειξη της απόδοσης OBD και της κατάταξης της δυσλειτουργίας επιτυγχάνεται με τη χρήση ενός από τα καύσιμα αναφοράς που αναφέρονται στο παράρτημα 5 και με το οποίο είναι σχεδιασμένος να λειτουργεί ο κινητήρας.
 Η επιλογή του καυσίμου αναφοράς γίνεται από την αρχή έγκρισης τύπου, η οποία παρέχει επαρκή χρόνο στο εργαστήριο δοκιμών ώστε αυτό να εξασφαλίσει την παροχή του επιλεγμένου καυσίμου αναφοράς.
 7. ΔΙΑΔΙΚΑΣΙΕΣ ΔΟΚΙΜΗΣ
 7.1. Διαδικασία δοκιμής
 Η απόδειξη με τη διενέργεια δοκιμών της ορθής ταξινόμησης της δυσλειτουργίας και η απόδειξη με τη διενέργεια δοκιμών της ορθής παρακολούθησης της απόδοσης ενός συστήματος OBD είναι θέματα τα οποία εξετάζονται ξεχωριστά κατά τη διάρκεια της διαδικασίας δοκιμής. Για παράδειγμα, μια δυσλειτουργία της κατηγορίας A δεν θα απαιτήσει δοκιμή ταξινόμησης ενώ μπορεί να υποβληθεί σε δοκιμή απόδοσης OBD.
 Όπου ενδείκνυται, μπορεί να χρησιμοποιηθεί η ίδια δοκιμή για να αποδειχθεί η ορθή ταξινόμηση μιας δυσλειτουργίας, η έγκριση παρεχόμενου από τον κατασκευαστή φθαρμένου κατασκευαστικού στοιχείου και η ορθή παρακολούθηση από το σύστημα OBD.
 Το σύστημα του κινητήρα στο οποίο δοκιμάζεται το σύστημα OBD πληροί τις απαιτήσεις εκπομπών του παρόντος κανονισμού.
 7.1.1. Διαδικασία δοκιμής για την απόδειξη της ταξινόμησης μιας δυσλειτουργίας
 Όταν η αρχή έγκρισης τύπου ζητά από τον κατασκευαστή, σύμφωνα με το σημείο 6.2, να αιτιολογήσει την ταξινόμηση μιας συγκεκριμένης δυσλειτουργίας, η απόδειξη της συμμόρφωσης θα αποτελείται από μια σειρά δοκιμών των εκπομπών.
 Σύμφωνα με το σημείο 6.2.2, όταν η αρχή έγκρισης τύπου απαιτεί δοκιμές για την αιτιολόγηση της ταξινόμησης μιας δυσλειτουργίας στην κατηγορία B1 και όχι στην κατηγορία A, ο κατασκευαστής αποδεικνύει ότι οι εκπομπές που οφείλονται σε αυτή τη συγκεκριμένη δυσλειτουργία είναι, σε ορισμένες συνθήκες, χαμηλότερες από τα OTL:
 α)
 Ο κατασκευαστής επιλέγει τις συνθήκες της δοκιμής σε συμφωνία με την αρχή έγκρισης τύπου·
 β)
 δεν ζητείται από τον κατασκευαστή να αποδείξει ότι σε άλλες συνθήκες οι εκπομπές που οφείλονται στη δυσλειτουργία υπερβαίνουν στην πραγματικότητα τα OTL.
 Η δοκιμή εκπομπών μπορεί να επαναληφθεί εφόσον το ζητήσει ο κατασκευαστής έως τρεις φορές.
 Εάν μια από τις δοκιμές αυτές έχει ως αποτέλεσμα εκπομπές χαμηλότερες από τις σχετικές OTL, η ταξινόμηση της δυσλειτουργίας στην κατηγορία B1 εγκρίνεται.
 Όταν η αρχή έγκρισης τύπου απαιτεί δοκιμές για την αιτιολόγηση της ταξινόμησης μιας δυσλειτουργίας στην κατηγορία B2 και όχι στην κατηγορία Β1 ή στην κατηγορία Γ και όχι στην κατηγορία B2, η δοκιμή εκπομπών δεν επαναλαμβάνεται. Εάν οι εκπομπές που μετρώνται στις δοκιμές είναι μεγαλύτερες από τα OTL ή τις οριακές τιμές εκπομπών, αντίστοιχα, η δυσλειτουργία απαιτεί την εκ νέου ταξινόμηση.
 Σημείωση: Σύμφωνα με το σημείο 6.2.1, το παρόν σημείο δεν ισχύει για τις δυσλειτουργίες της κατηγορίας A.
 7.1.2. Διαδικασίες δοκιμής για την απόδειξη της απόδοσης του OBD
 Όταν η αρχή έγκρισης τύπου απαιτεί να υποβληθεί σε δοκιμή η απόδοση του συστήματος OBD σύμφωνα με το σημείο 6.3, η απόδειξη της συμμόρφωσης αποτελείται από τα ακόλουθα


text:
στάδια:
 α)
 η αρχή έγκρισης τύπου επιλέγει μια δυσλειτουργία και ο κατασκευαστής καθιστά διαθέσιμο αντίστοιχο φθαρμένο κατασκευαστικό στοιχείο ή σύστημα·
 β)
 εφόσον ενδείκνυται και απαιτείται, ο κατασκευαστής αποδεικνύει με τη διεξαγωγή δοκιμών εκπομπών ότι το φθαρμένο κατασκευαστικό στοιχείο έχει κριθεί κατάλληλο για απόδειξη παρακολούθησης·
 γ)
 ο κατασκευαστής αποδεικνύει ότι το σύστημα OBD ανταποκρίνεται κατά τρόπο που είναι σύμφωνος με τις διατάξεις του παρόντος παραρτήματος (δηλαδή ένδειξη MI, αποθήκευση DTC κ.λπ.) το αργότερο έως το τέλος μιας σειράς κύκλων δοκιμών.
 7.1.2.1. Έγκριση φθαρμένου κατασκευαστικού στοιχείου
 Όταν η αρχή έγκρισης τύπου ζητά από τον κατασκευαστή να εγκρίνει ένα φθαρμένο κατασκευαστικό στοιχείο με τη διενέργεια δοκιμών σύμφωνα με το σημείο 6.3.2, αυτό γίνεται με την πραγματοποίηση δοκιμών εκπομπών.
 Εάν προκύπτει ότι η εγκατάσταση φθαρμένου κατασκευαστικού στοιχείου ή διάταξης σε σύστημα κινητήρα συνεπάγεται ότι η σύγκριση με τα κατώτατα όρια OBD δεν είναι δυνατή (π.χ. επειδή δεν ικανοποιούνται οι στατιστικοί όροι για την επικύρωση του κύκλου δοκιμών εκπομπών), η δυσλειτουργία του σχετικού κατασκευαστικού στοιχείου ή της διάταξης μπορεί να θεωρηθεί ως εξαρτώμενη από την έγκριση της διοικητικής αρχής σύμφωνα με τις τεχνικές εξηγήσεις του κατασκευαστή.
 Στην περίπτωση που η εγκατάσταση φθαρμένου κατασκευαστικού στοιχείου ή διάταξης σε κινητήρα συνεπάγεται ότι η καμπύλη πλήρους φορτίου (όπως καθορίζεται από κινητήρα που λειτουργεί σωστά) δεν είναι δυνατόν να επιτευχθεί κατά τη διάρκεια της δοκιμής, το φθαρμένο κατασκευαστικό στοιχείο ή η διάταξη μπορεί να θεωρηθεί ως εξαρτώμενη από την έγκριση της αρχής έγκρισης τύπου σύμφωνα με τις τεχνικές εξηγήσεις του κατασκευαστή.
 7.1.2.2. Ανίχνευση δυσλειτουργίας
 Κάθε όργανο παρακολούθησης τον οποίο επιλέγει η αρχή έγκρισης τύπου για να υποβληθεί σε δοκιμή σε κλίνη δοκιμών κινητήρα, ανταποκρίνεται στην εισαγωγή κατάλληλου φθαρμένου κατασκευαστικού στοιχείου κατά τρόπο που να συμφωνεί με τις απαιτήσεις του παρόντος παραρτήματος εντός δύο διαδοχικών κύκλων δοκιμών OBD σύμφωνα με το σημείο 7.2.2 του παρόντος παραρτήματος.
 Όταν έχει προσδιοριστεί στην περιγραφή της παρακολούθησης και συμφωνηθεί από την αρχή έγκρισης τύπου ότι ένα συγκεκριμένο όργανο παρακολούθησης χρειάζεται περισσότερες από δύο λειτουργικές αλληλουχίες για την εκπλήρωση της παρακολούθησης, ο αριθμός των κύκλων δοκιμών OBD μπορεί να αυξηθεί σύμφωνα με την αίτηση του κατασκευαστή.
 Μετά από κάθε κύκλο δοκιμών OBD στη δοκιμή απόδειξης ο κινητήρας τίθεται εκτός λειτουργίας. Κατά την επιλογή του χρόνου της επόμενης θέσης σε λειτουργία λαμβάνεται υπόψη η τυχόν παρακολούθηση που πραγματοποιείται μετά τη θέση εκτός λειτουργίας του κινητήρα και όλες οι αναγκαίες προϋποθέσεις για να γίνει η παρακολούθηση κατά την επόμενη θέση σε λειτουργία.
 Η δοκιμή θεωρείται ότι ολοκληρώθηκε από τη στιγμή που το σύστημα OBD έχει ανταποκριθεί κατά τρόπο που ικανοποιεί τις απαιτήσεις του παρόντος παραρτήματος.
 7.2. Εφαρμοστέες δοκιμές
 Στο πλαίσιο του παρόντος παραρτήματος:
 α)
 ο κύκλος δοκιμής εκπομπών είναι ο κύκλος δοκιμής που χρησιμοποιείται για τη μέτρηση των εκπομπών που υπόκεινται σε ρύθμιση κατά το χαρακτηρισμό ενός φθαρμένου κατασκευαστικού στοιχείου ή συστήματος,
 β)
 ο κύκλος δοκιμής OBD είναι ο κύκλος δοκιμής που χρησιμοποιείται για την απόδειξη της ικανότητας των οργάνων παρακολούθησης OBD να ανιχνεύουν τις δυσλειτουργίες.
 7.2.1. Κύκλος δοκιμών εκπομπών
 Ο κύκλος δοκιμών για τη μέτρηση εκπομπών που εξετάζεται στο παρόν παράρτημα είναι ο κύκλος δοκιμών WHTC


text:
όπως περιγράφεται στο παράρτημα 4.
 7.2.2. Κύκλος δοκιμής OBD
 Ο κύκλος δοκιμών OBD που εξετάζεται στο παρόν παράρτημα είναι το θερμό μέρος του κύκλου δοκιμών WHTC όπως περιγράφεται στο παράρτημα 4.
 Ύστερα από αίτηση του κατασκευαστή και με την έγκριση της αρχής για την έγκριση τύπου, μπορεί να χρησιμοποιηθεί εναλλακτικός κύκλος δοκιμής OBD (π.χ. το ψυχρό μέρος του κύκλου δοκιμών WHTC) για ένα συγκεκριμένο όργανο παρακολούθησης. Η αίτηση περιλαμβάνει στοιχεία (τεχνικά δεδομένα, προσομοίωση, αποτελέσματα δοκιμών κ.λπ.) από τα οποία να προκύπτουν:
 α)
 ο ζητούμενος κύκλος δοκιμών που είναι κατάλληλος για την απόδειξη της παρακολούθησης λειτουργεί σε πραγματικές συνθήκες οδήγησης, και
 β)
 το θερμό μέρος του κύκλου WHTC φαίνεται να είναι λιγότερο κατάλληλο για την εν λόγω παρακολούθηση (π.χ. παρακολούθηση κατανάλωσης υγρών).
 7.2.3. Συνθήκες δοκιμής
 Οι συνθήκες (π.χ. θερμοκρασία, υψόμετρο, ποιότητα καυσίμου κλπ.) διεξαγωγής των δοκιμών που αναφέρονται στα σημεία 7.2.1 και 7.2.2 είναι οι συνθήκες που απαιτούνται για τη διεξαγωγή του κύκλου δοκιμών WHTC όπως περιγράφονται στο παράρτημα 4.
 Στην περίπτωση δοκιμής εκπομπών με σκοπό την αιτιολόγηση της ταξινόμησης μιας συγκεκριμένης δυσλειτουργίας στην κατηγορία B1, οι συνθήκες της δοκιμής μπορούν, με απόφαση του κατασκευαστή, να αποκλίνουν από εκείνες των παραπάνω σημείων, σύμφωνα με το σημείο 6.2.2.
 7.3. Διαδικασία απόδειξης για την παρακολούθηση της απόδοσης
 Ο κατασκευαστής μπορεί να χρησιμοποιήσει της απαιτήσεις απόδειξης όπως καθορίζονται στο προσάρτημα 7 του παρόντος παραρτήματος στην περίπτωση παρακολούθησης της απόδοσης.
 Οι αρχές έγκρισης τύπου μπορούν να εγκρίνουν την από μέρους του κατασκευαστή χρήση ενός τύπου τεχνικής παρακολούθησης της απόδοσης, o οποίος είναι διαφορετικός από εκείνον που αναφέρεται στο προσάρτημα 7 του παρόντος παραρτήματος. Ο επιλεγμένος τύπος παρακολούθησης αποδεικνύεται από τον κατασκευαστή μέσω μιας καλά τεκμηριωμένης τεχνικής έκθεσης με βάση τα σχεδιαστικά χαρακτηριστικά, ή μέσω παρουσίασης των αποτελεσμάτων δοκιμών ή μέσω αναφοράς σε προγενέστερες εγκρίσεις ή μέσω άλλης αποδεκτής μεθόδου, η οποία είναι καλά τεκμηριωμένη, έγκαιρη και αποτελεσματική όπως αυτές που αναφέρονται στο προσάρτημα 7.
 7.4. Εκθέσεις δοκιμών
 Η έκθεση δοκιμών περιέχει, τουλάχιστον, τις πληροφορίες που αναφέρονται στο προσάρτημα 4.
 8. ΑΠΑΙΤΗΣΕΙΣ ΤΕΚΜΗΡΙΩΣΗΣ
 8.1. Τεκμηρίωση για την έγκριση
 Ο κατασκευαστής παρέχει πακέτο τεκμηρίωσης το οποίο περιλαμβάνει πλήρη περιγραφή του συστήματος OBD. Το πακέτο τεκμηρίωσης είναι διαθέσιμο σε δύο μέρη:
 α)
 το πρώτο μέρος μπορεί να είναι συνοπτικό, αρκεί να παρέχει αποδείξεις σχετικά με τη σχέση μεταξύ οργάνων παρακολούθησης, αισθητήρων/ενεργοποιητών και συνθηκών λειτουργίας (δηλαδή να περιγράφει όλες τις συνθήκες που επιτρέπουν στα όργανα παρακολούθησης να λειτουργούν και τις συνθήκες που προκαλούν τη διακοπή της λειτουργίας του οργάνου παρακολούθησης). Η τεκμηρίωση περιγράφει τα λειτουργικά χαρακτηριστικά του συστήματος OBD, συμπεριλαμβανομένης της κατάταξης των δυσλειτουργιών στη ιεραρχική ταξινόμηση. Αυτό το υλικό διατηρείται από την αρχή έγκρισης τύπου. Οι πληροφορίες αυτές μπορούν να γνωστοποιηθούν σε ενδιαφερόμενα μέρη ύστερα από σχετική αίτηση·
 β)
 το δεύτερο μέρος περιέχει όλα τα στοιχεία, συμπεριλαμβανομένων λεπτομερειών για κατάλληλα φθαρμένα κατασκευαστικά στοιχεία ή συστήματα και συναφή αποτελέσματα δοκιμών, που χρησιμοποιούνται ως αποδεικτικά στοιχεία για την υποστήριξη της διαδικασίας λήψης απόφασης που αναφέρεται παραπάνω, καθώς και κατάλογο όλων των σημάτων εισόδου και εξόδου που είναι διαθέσιμα στο σύστημα του κινητήρα και παρακολουθούνται από το σύστημα OBD. Το δεύτερο


text:
μέρος παρουσιάζει επίσης όλες τις στρατηγικές παρακολούθησης και τη διαδικασία λήψης αποφάσεων.
 Το δεύτερο μέρος παραμένει αυστηρά εμπιστευτικό. Το μέρος αυτό μπορεί να το διατηρεί η αρχή έγκρισης τύπου ή ο ίδιος ο κατασκευαστής, κατά τη διακριτική ευχέρεια της αρχής έγκρισης τύπου, αλλά είναι διαθέσιμο για έλεγχο από την αρχή έγκρισης τύπου κατά τον χρόνο έγκρισης ή οποτεδήποτε κατά τη διάρκεια ισχύος της έγκρισης.
 8.1.1. τεκμηρίωση σχετικά με κάθε κατασκευαστικό στοιχείο ή σύστημα το οποίο παρακολουθείται
 Το πακέτο τεκμηρίωσης που περιλαμβάνεται στο δεύτερο μέρος περιέχει, μεταξύ άλλων, τις ακόλουθες πληροφορίες για κάθε κατασκευαστικό στοιχείο ή σύστημα το οποίο παρακολουθείται:
 α)
 τις δυσλειτουργίες και τον (τους) σχετικό (-ούς) DTC·
 β)
 τη μέθοδο παρακολούθησης που χρησιμοποιείται για την ανίχνευση δυσλειτουργιών·
 γ)
 τις παραμέτρους που χρησιμοποιούνται και τις αναγκαίες προϋποθέσεις για την ανίχνευση των δυσλειτουργιών και, ενδεχομένως, τα όρια των κριτηρίων βλάβης (παρακολούθηση απόδοσης και κατασκευαστικού στοιχείου)·
 δ)
 τα κριτήρια αποθήκευσης ενός DTC·
 ε)
 τη διάρκεια της παρακολούθησης (δηλαδή το χρόνο λειτουργίας/αναγκαία διαδικασία για την ολοκλήρωση της παρακολούθησης) και τη συχνότητα της παρακολούθησης (δηλαδή συνεχής, μία φορά ανά διαδρομή κ.λπ.)
 8.1.2. τεκμηρίωση σχετικά με την ταξινόμηση της δυσλειτουργίας
 Το πακέτο τεκμηρίωσης που περιλαμβάνεται στο δεύτερο μέρος περιέχει, μεταξύ άλλων, τις ακόλουθες πληροφορίες για την ταξινόμηση των δυσλειτουργιών:
 Η ταξινόμηση της δυσλειτουργίας κάθε DTC τεκμηριώνεται. Η ταξινόμηση αυτή μπορεί να είναι διαφορετική για διάφορους τύπους κινητήρων (δηλαδή διαφορετική κατάταξη της απόδοσης) μέσα στην ίδια σειρά κινητήρων με σύστημα OBD.
 Οι πληροφορίες αυτές περιλαμβάνουν την τεχνική αιτιολόγηση που απαιτείται σύμφωνα με το σημείο 4.2 του παρόντος παραρτήματος για την ταξινόμηση στην κατηγορία A, στην κατηγορία B1 ή στην κατηγορία B2.
 8.1.3. Τεκμηρίωση σχετικά με οικογένεια κινητήρων με σύστημα OBD
 Το πακέτο τεκμηρίωσης που περιλαμβάνεται στο δεύτερο μέρος περιέχει, μεταξύ άλλων, τις ακόλουθες πληροφορίες για σειράς κινητήρων με σύστημα OBD:
 Παρέχεται περιγραφή της σειράς κινητήρων με σύστημα OBD. Η περιγραφή αυτή περιλαμβάνει κατάλογο και περιγραφή των τύπων κινητήρων στη σειρά κινητήρων, περιγραφή του μητρικού συστήματος κινητήρων OBD και όλα τα στοιχεία που χαρακτηρίζουν τη σειρά κινητήρων σύμφωνα με το σημείο 6.1.1 του παρόντος παραρτήματος.
 Στην περίπτωση που η σειρά κινητήρων με σύστημα OBD για τον έλεγχο των εκπομπών περιλαμβάνει κινητήρες που ανήκουν σε διαφορετικές σειρές κινητήρων, παρέχεται συνοπτική περιγραφή αυτών των σειρών κινητήρων.
 Επιπλέον, ο κατασκευαστής παρέχει κατάλογο όλων των ηλεκτρονικών σημάτων εισόδου, εξόδου και προσδιορισμό του πρωτοκόλλου επικοινωνίας που χρησιμοποιείται από κάθε οικογένεια κινητήρων με σύστημα OBD για τον έλεγχο των εκπομπών.
 8.2. Τεκμηρίωση για την εγκατάσταση σε όχημα συστήματος κινητήρα εξοπλισμένου με σύστημα OBD
 Ο κατασκευαστής του κινητήρα φροντίζει ώστε στα έγγραφα σχετικά με την εγκατάσταση του συστήματος του κινητήρα να περιλαμβάνονται οι κατάλληλοι κανόνες που θα εξασφαλίζουν ότι το όχημα, ανάλογα με το αν χρησιμοποιείται στο δρόμο ή αλλού, θα πληροί τις απαιτήσεις του παρόντος παραρτήματος. Η εν λόγω τεκμηρίωση περιλαμβάνει, μεταξύ άλλων:
 α)
 τις λεπτομερείς τεχνικές απαιτήσεις, περιλαμβανομένων των διατάξεων που εξασφαλίζουν τη συμβατότητα με το σύστημα OBD του συστήματος του κινητήρα·
 β)
 τη διαδικασία ελέγχου που πρέπει να πραγματοποιείται.
 Η ύπαρξη και η επάρκεια αυτών των απαιτήσεων εγκατάστασης μπορούν να ελεγχθούν


text:
κατά τη διάρκεια της διαδικασίας έγκρισης του συστήματος κινητήρα.
 Σημείωση: Στην περίπτωση που ο κατασκευαστής ενός οχήματος υποβάλει αίτηση για άμεση έγκριση της εγκατάστασης του συστήματος OBD στο όχημα, δεν απαιτείται αυτή η τεκμηρίωση.
 (1) Η αρίθμηση του παρόντος παραρτήματος συμφωνεί με την αρίθμηση του κανονισμού gtr αριθ. 5 WWH-OBD. Ωστόσο, ορισμένα σημεία του ΠΤΚ WWH-OBD δεν είναι απαραίτητα στο παρόν παράρτημα.
 (2) Ο ορισμός αυτός δεν συνεπάγεται ότι είναι αναγκαίος αισθητήρας θερμοκρασίας για τη μέτρηση της θερμοκρασίας του ψυκτικού μέσου.
 (3) Στη μετρούμενη τιμή πρέπει να λαμβάνεται υπόψη η συναφής ακριβής ανοχή του συστήματος του θαλάμου δοκιμής και η αυξημένη μεταβλητότητα στα αποτελέσματα λόγω της αστοχίας.
 (4) Ο κινητήρας μπορεί να θεωρείται ότι είναι σε εκκίνηση κατά το στάδιο της περιστροφής.
 (5) Οι πληροφορίες αυτές χρησιμοποιούνται συνήθως για να διαπιστωθεί η αξιοπιστία στο δρόμο του συστήματος του κινητήρα όσον αφορά τις εκπομπές.
 (6) Οι πληροφορίες αυτές χρησιμοποιούνται συνήθως για την κατανόηση σε βάθος της αξιοπιστίας στο δρόμο του συστήματος του κινητήρα όσον αφορά τις εκπομπές.
 (7) Δεν ζητείται ο εξοπλισμός του κινητήρα μόνο για την παροχή των δεδομένων που αναφέρονται στους πίνακες 3 και 4 του παραρτήματος 5.
 (8) Ο κατασκευαστής επιτρέπεται να χρησιμοποιεί πρόσθετη ενσωματωμένη στο όχημα διάταξη διάγνωσης, όπως διάταξη οπτικής απεικόνισης επί του πίνακα οργάνων του οχήματος, για τη διευκόλυνση της πρόσβασης στις πληροφορίες OBD. Αυτή η πρόσθετη διάταξη δεν υπόκειται στις απαιτήσεις του παρόντος παραρτήματος.
 (9) Στην τιμή που καθορίζεται στο σχετικό τμήμα του παρόντος παραρτήματος.
 (10) Παραδείγματα συνθηκών που μπορούν να επηρεάσουν τη υπέρβαση των OTL είναι η ηλικία του συστήματος του κινητήρα ή η διεξαγωγή της δοκιμής με καινούργια ή παλιά κατασκευαστικά στοιχεία.
 (11) Το σημείο αυτό θα επεκταθεί αργότερα σε άλλες λειτουργίες παρακολούθησης εκτός από τα όρια κατωφλίου.
 Προσάρτημα 1
 Έγκριση της εγκατάστασης συστημάτων OBD
 Το παρόν προσάρτημα αφορά τις περιπτώσεις στις οποίες ο κατασκευαστής του οχήματος ζητά έγκριση της εγκατάστασης σε ένα όχημα συστήματος (-ων) OBD σειράς κινητήρων με σύστημα OBD για τον έλεγχο των εκπομπών, το (τα) οποίο (-α) πληροί (-ούν) τις απαιτήσεις του παρόντος παραρτήματος.
 Στην περίπτωση αυτή απαιτείται, εκτός από την ικανοποίηση των γενικών απαιτήσεων του παρόντος παραρτήματος, να αποδεικνύεται η ορθή εγκατάσταση. Αυτή η απόδειξη βασίζεται στα κατάλληλα στοιχεία σχεδιασμού, στα αποτελέσματα των δοκιμών ελέγχου κ.λπ. και να αφορά τη συμμόρφωση των ακόλουθων στοιχείων με τις απαιτήσεις του παρόντος παραρτήματος:
 α)
 την εγκατάσταση στο όχημα όσον αφορά τη συμβατότητά του με το σύστημα OBD του συστήματος του κινητήρα·
 β)
 τον MI (εικονόγραμμα, συστήματα ενεργοποίησης κ.λπ.)
 γ)
 τη διεπαφή ενσύρματης επικοινωνίας.
 Θα ελεγχθούν ο ορθός φωτισμός του MI, η αποθήκευση των πληροφοριών και η επικοινωνία μεταξύ του συστήματος OBD και του συστήματος εκτός του οχήματος. Ωστόσο, το σύστημα του κινητήρα δεν χρειάζεται να αποσυναρμολογηθεί για κανένα έλεγχο (δηλαδή μπορεί να επιλεγεί ηλεκτρική αποσύνδεση).
 Προσάρτημα 2
 Δυσλειτουργίες - Παράδειγμα κατάστασης του DTC - Συστήματα ενεργοποίησης του MI και των μετρητών
 Σκοπός του προσαρτήματος είναι η επεξήγηση των απαιτήσεων που αναφέρονται στα σημεία 4.3 και 4.6.5 του παρόντος παραρτήματος.
 Περιλαμβάνει τα εξής:
 Σχήμα 1:
 κατάσταση DTC σε περίπτωση δυσλειτουργίας της


text:
κατηγορίας B1
 Σχήμα 2
 κατάσταση DTC σε περίπτωση 2 διαδοχικών διαφορετικών δυσλειτουργιών της κατηγορίας B1
 Σχήμα 3:
 κατάσταη DTC σε περίπτωση εκ νέου εμφάνισης δυσλειτουργίας της κατηγορίας B1
 Σχήμα 4Α:
 Δυσλειτουργία της κατηγορίας A – ενεργοποίηση του MI και των μετρητών ΜΙ
 Σχήμα 4Β:
 Απεικόνιση της αρχής απενεργοποίησης του συνεχούς MI
 Σχήμα 5:
 Δυσλειτουργία της κατηγορίας B1 – ενεργοποίηση του μετρητή B1 σε 5 περιπτώσεις χρήσης.
 Σχήμα 1
 Κατάσταση DTC σε περίπτωση δυσλειτουργίας της κατηγορίας B1
 Σημειώσεις:
 το χρονικό σημείο κατά το οποίο πραγματοποιείται η παρακολούθηση της σχετικής δυσλειτουργίας
 N, M
 Σύμφωνα με το παράρτημα πρέπει να προσδιορίζονται βασικές λειτουργικές αλληλουχίες κατά τη διάρκεια των οποίων συμβαίνουν ορισμένα γεγονότα και πρέπει να μετρώνται οι μεταγενέστερες λειτουργικές αλληλουχίες. Για την επεξήγηση των απαιτήσεων αυτών, στις βασικές λειτουργικές αλληλουχίες δόθηκαν οι τιμές N και M.
 Για παράδειγμα, το M αντιστοιχεί στην πρώτη λειτουργική αλληλουχία μετά την ανίχνευση πιθανής δυσλειτουργίας και το N αντιστοιχεί στη λειτουργική αλληλουχία κατά τη διάρκεια της οποίας ο MI είναι στη θέση «ΑΠΕΝΕΡΓΟΠΟΙΗΜΕΝΟ».
 Σχήμα 2
 κατάσταση DTC σε περίπτωση 2 διαδοχικών διαφορετικών δυσλειτουργιών της κατηγορίας B1
 Σημειώσεις:
 το χρονικό σημείο κατά το οποίο πραγματοποιείται η παρακολούθηση της σχετικής δυσλειτουργίας
 N, M,
 N', M'
 Σύμφωνα με το παράρτημα πρέπει να προσδιορίζονται βασικές λειτουργικές αλληλουχίες κατά τη διάρκεια των οποίων συμβαίνουν ορισμένα γεγονότα και πρέπει να μετρώνται οι μεταγενέστερες λειτουργικές αλληλουχίες. Για την επεξήγηση των απαιτήσεων αυτών, στις βασικές λειτουργικές αλληλουχίες δόθηκαν οι τιμές N και M για την πρώτη δυσλειτουργία και N' και M' για τη δεύτερη.
 Για παράδειγμα, το M αντιστοιχεί στην πρώτη λειτουργική αλληλουχία μετά την ανίχνευση πιθανής δυσλειτουργίας και το N αντιστοιχεί στη λειτουργική αλληλουχία κατά τη διάρκεια της οποίας ο MI είναι στη θέση «ΑΠΕΝΕΡΓΟΠΟΙΗΜΕΝΟ».
 N + 40
 η τεσσαρακοστή λειτουργική αλληλουχία μετά την πρώτη απόσβεση του MI ή 200 ώρες λειτουργίας του κινητήρα, σε περίπτωση που αυτό προηγηθεί.
 Σχήμα 3
 κατάσταση DTC σε περίπτωση εκ νέου εμφάνισης δυσλειτουργίας της κατηγορίας B1
 Σημειώσεις:
 το χρονικό σημείο κατά το οποίο πραγματοποιείται η παρακολούθηση της σχετικής δυσλειτουργίας
 N, M,
 N', M'
 Σύμφωνα με το παράρτημα πρέπει να προσδιορίζονται βασικές λειτουργικές αλληλουχίες κατά τη διάρκεια των οποίων συμβαίνουν ορισμένα γεγονότα και πρέπει να μετρώνται οι μεταγενέστερες λειτουργικές αλληλουχίες. Για την επεξήγηση των απαιτήσεων αυτών, στις βασικές λειτουργικές αλληλουχίες δόθηκαν οι τιμές N και M για την πρώτη δυσλειτουργία και N' και M' για τη δεύτερη.
 Για παράδειγμα, το M αντιστοιχεί στην πρώτη λειτουργική αλληλουχία μετά την ανίχνευση πιθανής δυσλειτουργίας και το N αντιστοιχεί στη λειτουργική αλληλουχία κατά τη διάρκεια της οποίας ο MI είναι στη θέση «ΑΠΕΝΕΡΓΟΠΟΙΗΜΕΝΟ».
 Σχήμα 4A
 Δυσλειτουργία της κατηγορίας A – ενεργοποίηση του MI και των μετρητών ΜΙ
 Σημείωση:
 Λεπτομέρειες που συνδέονται με την απενεργοποίηση του συνεχούς ΜΙ παρουσιάζονται στο σχήμα 4Β πιο κάτω στην ειδική περίπτωση κατά την οποία εμφανίζεται μια πιθανή κατάσταση.
 Σχήμα 4B
 Απεικόνιση της αρχής απενεργοποίησης του συνεχούς MI
 Σημειώσεις:
 το χρονικό σημείο κατά το οποίο πραγματοποιείται η παρακολούθηση της σχετικής δυσλειτουργίας
 M
 η λειτουργική αλληλουχία κατά την οποία το όργανο παρακολούθησης διαπιστώνει για πρώτη φορά ότι μια επιβεβαιωμένη και ενεργός


text:
αστοχία δεν εμφανίζεται πλέον.
 περίπτωση 1
 η περίπτωση κατά την οποία το όργανο παρακολούθησης δεν διαπιστώνει την παρουσία αστοχίας κατά τη διάρκεια της λειτουργικής αλληλουχίας Μ.
 περίπτωση 2
 η περίπτωση κατά την οποία το όργανο παρακολούθησης έχει προηγουμένως διαπιστώσει, κατά τη διάρκεια της λειτουργικής αλληλουχίας Μ, την παρουσία της δυσλειτουργίας.
 περίπτωση 3
 η περίπτωση κατά την οποία το όργανο παρακολούθησης διαπιστώνει, κατά τη διάρκεια της λειτουργικής αλληλουχίας Μ, την παρουσία της δυσλειτουργίας ενώ κατ’ αρχάς είχε διαπιστώσει απουσία.
 Σχήμα 5
 Δυσλειτουργία της κατηγορίας B1 – ενεργοποίηση του μετρητή B1 σε 5 περιπτώσεις χρήσης
 Σημείωση:
 Στο παράδειγμα αυτό γίνεται η παραδοχή ότι υπάρχει ένας μετρητής Β1.
 Προσάρτημα 3
 Απαιτήσεις παρακολούθησης
 Στα επιμέρους σημεία αυτού του παραρτήματος αναφέρονται τα συστήματα ή τα κατασκευαστικά στοιχεία που απαιτείται να παρακολουθούνται από το σύστημα OBD, σύμφωνα με το σημείο 4.2 του παρόντος παραρτήματος. Εκτός αν προβλέπεται διαφορετικά, οι απαιτήσεις εφαρμόζονται σε όλους τους τύπους κινητήρων.
 Προσάρτημα 3 - Στοιχείο 1
 Παρακολούθηση ηλεκτρικών/ηλεκτρονικών κατασκευαστικών στοιχείων
 Τα ηλεκτρικά/ηλεκτρονικά κατασκευαστικά στοιχεία που χρησιμοποιούνται για τον έλεγχο ή την παρακολούθηση των συστημάτων ελέγχου των εκπομπών, που περιγράφονται στο παρόν προσάρτημα, υποβάλλονται στην παρακολούθηση των κατασκευαστικών στοιχείων σύμφωνα με τις διατάξεις του σημείου 4.2 του παρόντος παραρτήματος. Ο έλεγχος αυτός περιλαμβάνει, μεταξύ άλλων, αισθητήρες πίεσης, αισθητήρες θερμοκρασίας, αισθητήρες καυσαερίου και οξυγόνου -εφόσον υπάρχουν-, αισθητήρες κτύπων, εγχυτήρα(-ες) καυσίμου ή αναγωγικού μέσου στο σύστημα καυσαερίων, καυστήρες ή θερμαντικά στοιχεία στο σύστημα καυσαερίων, αναφλεκτήρες θέρμανσης, θερμαντήρες του αέρα εισαγωγής.
 Όταν υπάρχει βρόχος ελέγχου ανάδρασης το σύστημα OBD παρακολουθεί την ικανότητα του συστήματος να διατηρεί τον έλεγχο ανάδρασης σύμφωνα με το σχεδιασμό (π.χ. εάν ο έλεγχος ανάδρασης εισαχθεί μέσα στο χρονικό διάστημα που έχει καθορίσει ο κατασκευαστής, το σύστημα δεν μπορεί να διατηρήσει τον έλεγχο ανάδρασης, ο έλεγχος ανάδρασης έχει εξαντλήσει όλες τις δυνατότητες προσαρμογής που επιτρέπει ο κατασκευαστής) μέσω της παρακολούθησης των κατασκευαστικών στοιχείων.
 Ειδικότερα, εάν η έγχυση του αντιδραστηρίου ελέγχεται μέσω ενός συστήματος κλειστού βρόχου, ισχύουν οι απαιτήσεις παρακολούθησης που ορίζονται στο παρόν στοιχείο, αλλά οι αστοχίες που ανιχνεύονται δεν ταξινομούνται ως αστοχίες της κατηγορίας Γ.
 Σημείωση: Οι διατάξεις αυτές εφαρμόζονται σε όλα τα ηλεκτρικά/ηλεκτρονικά κατασκευαστικά στοιχεία, ακόμα κι αν ανήκουν σε κάποια από τα όργανα παρακολούθησης που περιγράφονται στα άλλα στοιχεία του παρόντος προσαρτήματος.
 Προσάρτημα 3 - Στοιχείο 2
 Σύστημα DPF
 Το σύστημα OBD παρακολουθεί την ορθή λειτουργία των ακόλουθων στοιχείων του συστήματος DPF στους κινητήρες που είναι εξοπλισμένοι με αυτό:
 α)
 υπόστρωμα DPF: η παρουσία του υποστρώματος DPF - παρακολούθηση ολοκληρωτικής λειτουργικής αστοχίας·
 β)
 απόδοση DPF: φραγμένο DPF - ολοκληρωτική λειτουργική αστοχία·
 γ1)
 απόδοση διήθησης DPF: η διαδικασία διήθησης και συνεχούς αναγέννησης του συστήματος DPF. Η παρούσα απαίτηση εφαρμόζεται μόνο στις εκπομπές σωματιδίων - παρακολούθηση κατώτατων ορίων εκπομπών.
 Εναλλακτικά, κατά περίπτωση (1), το σύστημα OBD παρακολουθεί:
 γ2)
 απόδοση DPF: διαδικασίες διήθησης και συνεχούς αναγέννησης (π.χ. συσσώρευση σωματιδίων κατά τη διάρκεια της διαδικασίας διήθησης και αφαίρεση των σωματιδίων κατά τη διάρκεια διαδικασίας επιταχυνόμενης αναγέννησης) – παρακολούθηση απόδοσης σύμφωνα με το προσάρτημα 8 του παρόντος παραρτήματος.
 Σημείωση: Η περιοδική αναγέννηση παρακολουθείται σε σύγκριση με τη δυνατότητα που έχει το σύστημα να λειτουργεί


text:
σύμφωνα με την απόδοση σχεδιασμού του (π.χ. εκτέλεση αναγέννησης εντός διαστήματος που ορίζει ο κατασκευαστής, εκτέλεση αναγέννησης κατόπιν αιτήματος κ.λπ.) Αυτό αποτελεί ένα στοιχείο της παρακολούθησης των κατασκευαστικών στοιχείων που σχετίζονται με τη διάταξη.
 Προσάρτημα 3 - Στοιχείο 3
 Παρακολούθηση επιλεκτικής καταλυτικής αναγωγής (SCR)
 Για τους σκοπούς του παρόντος στοιχείου, ως SCR νοείται η επιλεκτική καταλυτική αναγωγή ή άλλη διάταξη φτωχού μίγματος καταλύτη NOx. Το σύστημα OBD παρακολουθεί την ορθή λειτουργία των ακόλουθων στοιχείων του συστήματος SCR στους κινητήρες που είναι εξοπλισμένοι με αυτό:
 α)
 ενεργό σύστημα έγχυσης αναγωγικού μέσου: την ικανότητα του συστήματος έγχυσης να ρυθμίζει σωστά την έγχυση αναγωγικού μέσου, είτε αυτό γίνεται μέσω έγχυσης στο σύστημα καυσαερίων είτε μέσω έγχυσης στους κυλίνδρους – παρακολούθηση απόδοσης·
 β)
 ενεργό αναγωγικό μέσο: την ύπαρξη επί του οχήματος του αναγωγικού μέσου και την ορθή κατανάλωσή του εφόσον ως αναγωγικό μέσο χρησιμοποιείται άλλο από καύσιμο (π.χ. ουρία) - παρακολούθηση απόδοσης·
 γ)
 ενεργό αναγωγικό μέσο: στο μέτρο του δυνατού, την ποιότητα του αναγωγικού μέσου εφόσον ως αναγωγικό μέσο χρησιμοποιείται άλλο από καύσιμο (π.χ. ουρία) - παρακολούθηση απόδοσης·
 δ)
 απόδοση μετατροπής καταλύτη SCR: η ικανότητα του καταλύτη SCR να μετατρέπει τις εκπομπές NOx - παρακολούθηση κατώτατων ορίων εκπομπών.
 Προσάρτημα 3 - Στοιχείο 4
 Παγίδα φτωχού μείγματος NOx /LNT, ή απορροφητής NOx·
 Το σύστημα OBD παρακολουθεί την ορθή λειτουργία των ακόλουθων στοιχείων του συστήματος LNT στους κινητήρες που είναι εξοπλισμένοι με αυτό:
 α)
 ικανότητα του συστήματος LNT: την ικανότητα του συστήματος LNT να απορροφά/αποθηκεύει και να μετατρέπει τα NOx - παρακολούθηση απόδοσης·
 β)
 ενεργό σύστημα έγχυσης αναγωγικού μέσου LNT: την ικανότητα του συστήματος έγχυσης να ρυθμίζει σωστά την έγχυση αναγωγικού μέσου, είτε αυτό γίνεται μέσω έγχυσης στο σύστημα καυσαερίων είτε μέσω έγχυσης στους κυλίνδρους – παρακολούθηση απόδοσης.
 Προσάρτημα 3 - Στοιχείο 5
 Παρακολούθηση των καταλυτών οξείδωσης (συμπεριλ. καταλύτη οξείδωσης ντίζελ - DOC)
 Το παρόν σημείο εφαρμόζεται στους καταλύτες οξείδωσης που είναι διαφορετικοί από άλλα συστήματα μετεπεξεργασίας. Εκείνοι που ανήκουν στο πλαίσιο ενός συστήματος μετεπεξεργασίας καλύπτονται από το κατάλληλο σημείο του παρόντος προσαρτήματος.
 Το σύστημα OBD παρακολουθεί την ορθή λειτουργία των ακόλουθων στοιχείων των καταλυτών οξείδωσης στους κινητήρες που είναι εξοπλισμένοι με αυτό:
 α)
 απόδοση μετατροπής HC: την ικανότητα των καταλυτών οξείδωσης να μετατρέπουν τους HC ανάντη άλλων διατάξεων μετεπεξεργασίας - παρακολούθηση ολοκληρωτικής λειτουργικής αστοχίας·
 β)
 απόδοση μετατροπής HC: την ικανότητα των καταλυτών οξείδωσης να μετατρέπουν τους HC κατάντη άλλων διατάξεων μετεπεξεργασίας - παρακολούθηση ολοκληρωτικής λειτουργικής αστοχίας.
 Προσάρτημα 3 - Στοιχείο 6
 Παρακολούθηση συστήματος ανακυκλοφορίας καυσαερίων (EGR)
 Το σύστημα OBD παρακολουθεί την ορθή λειτουργία των ακόλουθων στοιχείων του συστήματος EGR στους κινητήρες που είναι εξοπλισμένοι με αυτό:
 Ντίζελ
 Αέριο
 α1)
 υψηλός/χαμηλός ρυθμός ροής EGR: το ρυθμό ροής EGR που έχει ρυθμιστεί και να ανιχνεύει τόσο τις «συνθήκες πολύ χαμηλής παροχής» όσο και τις «συνθήκες πολύ υψηλής παροχής» - παρακολούθηση κατώτατων ορίων εκπομπών.
 X
 α2)
 υψηλός/χαμηλός ρυθμός ροής EGR: την ικανότητα του συστήματος EGR να διατηρεί το ρυθμό ροής EGR που έχει ρυθμιστεί και να ανιχνεύει τόσο τις συνθήκες «πολύ χαμηλής παροχής» όσο και τις συνθήκες «πολύ υψηλής παροχής» - παρακολούθηση απόδοσης.
 X
 α3)
 χαμηλός ρυθμός ροής


text:
EGR: την ικανότητα του συστήματος EGR να διατηρεί το ρυθμό ροής EGR που έχει ρυθμιστεί και να ανιχνεύει τις συνθήκες «πολύ χαμηλής παροχής» - παρακολούθηση ολοκληρωτικής λειτουργικής αστοχίας ή απόδοσης όπως προσδιορίζεται στο παρόν στοιχείο.
 X
 X
 β)
 αργή απόκριση του ενεργοποιητή EGR: την ικανότητα του συστήματος EGR να επιτυγχάνει το ρυθμό ροής εντός του χρονικού διαστήματος που καθορίζει ο κατασκευαστής - παρακολούθηση απόδοσης.
 X
 X
 γ1)
 απόδοση ως προς την υπόψυξη του ψύκτη EGR: την ικανότητα του συστήματος ψύξης EGR να επιτυγχάνει την ψυκτική απόδοση που καθορίζει ο κατασκευαστής - παρακολούθηση απόδοσης.
 X
 X
 γ2)
 απόδοση ως προς την υπόψυξη του ψύκτη EGR: την ικανότητα του συστήματος ψύξης EGR να επιτυγχάνει την ψυκτική απόδοση που καθορίζει ο κατασκευαστής - παρακολούθηση ολοκληρωτικής λειτουργικής αστοχίας όπως προσδιορίζεται στο παρόν στοιχείο.
 X
 X
 α3)
 χαμηλός ρυθμός ροής EGR (παρακολούθηση ολοκληρωτικής λειτουργικής αστοχίας ή απόδοσης)
 Σε περίπτωση που οι εκπομπές δεν θα υπερέβαιναν τις κατώτατες οριακές τιμές OBD ακόμη και στην περίπτωση ολοκληρωτικής αστοχίας του συστήματος EGR ως προς τη δυνατότητά του να διατηρεί το ρυθμό ροής EGR (π.χ. λόγω της ορθής λειτουργίας ενός συστήματος SCR κατάντη του κινητήρα), τότε:
 1.
 Όταν ο έλεγχος του ρυθμού ροής EGR εκτελείται μέσω ενός συστήματος κλειστού βρόχου, το σύστημα OBD θα ανιχνεύει δυσλειτουργία όταν το σύστημα EGR δεν μπορεί να αυξήσει τη ροή EGR για να επιτύχει τον ζητούμενο ρυθμό ροής.
 Αυτή η δυσλειτουργία δεν ταξινομείται ως αστοχία της κατηγορίας Γ.
 2.
 Όταν ο έλεγχος του ρυθμού ροής EGR εκτελείται μέσω ενός συστήματος ανοιχτού βρόχου, το σύστημα OBD θα ανιχνεύει δυσλειτουργία σε περίπτωση που το σύστημα δεν έχει ανιχνεύσιμη ποσότητα ροής EGR όταν αναμένεται ροή EGR.
 Αυτή η δυσλειτουργία δεν ταξινομείται ως αστοχία της κατηγορίας Γ.
 γ2)
 απόδοση ως προς την υπόψυξη του ψύκτη EGR (παρακολούθηση ολοκληρωτικής λειτουργικής αστοχίας)
 Σε περίπτωση που το σύστημα παρακολούθησης δεν ανιχνεύει αστοχία όταν αστοχεί ολοκληρωτικά το σύστημα του ψύκτη EGR ως προς τη δυνατότητά του να επιτυγχάνει την απόδοση ψύξης που ορίζει ο κατασκευαστής (επειδή η συνακόλουθη αύξηση των εκπομπών δεν φτάνει την κατώτατη οριακή τιμή OBD για οποιονδήποτε ρύπο), το σύστημα OBD ανιχνεύει δυσλειτουργία όταν το σύστημα δεν έχει ανιχνεύσιμη ποσότητα ψύξης EGR.
 Αυτή η δυσλειτουργία δεν ταξινομείται ως αστοχία της κατηγορίας Γ.
 Προσάρτημα 3 - Στοιχείο 7
 Παρακολούθηση συστήματος καυσίμου
 Το σύστημα OBD παρακολουθεί την ορθή λειτουργία των ακόλουθων στοιχείων του συστήματος καυσίμου στους κινητήρες που είναι εξοπλισμένοι με αυτό:
 Ντίζελ
 Αέριο
 α)
 Έλεγχος πίεσης του συστήματος καυσίμου: την ικανότητα του συστήματος καυσίμου να επιτυγχάνει την πίεση καυσίμου που έχει ρυθμιστεί σε έλεγχο κλειστού βρόχου - παρακολούθηση απόδοσης.
 X
 β)
 Έλεγχος πίεσης του συστήματος καυσίμου: την ικανότητα του συστήματος καυσίμου να επιτυγχάνει την πίεση καυσίμου που έχει ρυθμιστεί σε έλεγχο κλειστού βρόχου στην περίπτωση που το σύστημα είναι κατασκευασμένο κατά τρόπο που η πίεση μπορεί να ελεγχθεί ανεξάρτητα από άλλες παραμέτρους - παρακολούθηση απόδοσης.
 X
 γ)
 Χρόνος έγχυσης καυσίμου: την ικανότητα του συστήματος καυσίμου να επιτυγχάνει το χρονισμό έγχυσης καυσίμου όπως έχει ρυθμιστεί για τουλάχιστον μία από τις εγχύσεις όταν ο κινητήρας είναι εξοπλισμένος με τους κατάλληλους αισθητήρες


text:
- παρακολούθηση απόδοσης.
 X
 δ)
 Σύστημα έγχυσης καυσίμου: την ικανότητα του συστήματος να διατηρεί την επιθυμητή αναλογία αέρα-καυσίμου (μεταξύ άλλων, αλλά όχι μόνο, τα χαρακτηριστικά αυτοαναπροσαρμογή) – παρακολούθηση απόδοσης.
 X
 Προσάρτημα 3 - Στοιχείο 8
 Σύστημα ρύθμισης εισαγωγής αέρα και ρυθμιστής πίεσης υπερτροφοδοσίας στον στροβιλοσυμπιεστή
 Το σύστημα OBD παρακολουθεί την ορθή λειτουργία των ακόλουθων στοιχείων του συστήματος ρύθμισης εισαγωγής αέρα και του ρυθμιστή της πίεσης υπερτροφοδοσίας στον στροβιλοσυμπιεστή στους κινητήρες που είναι εξοπλισμένοι με αυτά:
 Ντίζελ
 Αέριο
 α1)
 μεγάλη πίεση/μικρή πίεση υπερτροφοδοσίας του στροβιλοσυμπιεστή: την ικανότητα του συστήματος υπερτροφοδοσίας του στροβιλοσυμπιεστή να διατηρεί την πίεση υπερτροφοδοσίας που έχει ρυθμιστεί και να ανιχνεύει τόσο τις συνθήκες πολύ χαμηλής πίεσης όσο και τις συνθήκες πολύ υψηλής πίεσης - παρακολούθηση των κατώτατων ορίων εκπομπών.
 X
 α2)
 μεγάλη πίεση/μικρή πίεση υπερτροφοδοσίας του στροβιλοσυμπιεστή: την ικανότητα του συστήματος υπερτροφοδοσίας του στροβιλοσυμπιεστή να διατηρεί την πίεση υπερτροφοδοσίας που έχει ρυθμιστεί και να ανιχνεύει τόσο τις συνθήκες «πολύ χαμηλής πίεσης» όσο και τις συνθήκες «πολύ υψηλής πίεσης» - παρακολούθηση απόδοσης.
 X
 α3)
 μικρή πίεση υπερτροφοδοσίας του στροβιλοσυμπιεστή: την ικανότητα του συστήματος υπερτροφοδοσίας του στροβιλοσυμπιεστή να διατηρεί την πίεση υπερτροφοδοσίας που έχει ρυθμιστεί και να ανιχνεύει τις συνθήκες «πολύ χαμηλής πίεσης» - παρακολούθηση ολικής λειτουργικής αστοχίας ή απόδοσης όπως καθορίζεται στο παρόν στοιχείο.
 X
 X
 β)
 Αργή απόκριση του στροβιλοσυμπιεστή μεταβλητής γεωμετρίας (VGT): την ικανότητα του συστήματος VGT να επιτυγχάνει τη γεωμετρία που έχει ρυθμιστεί εντός του χρονικού διαστήματος που καθορίζει ο κατασκευαστής - παρακολούθηση απόδοσης.
 X
 X
 γ)
 Ψύκτης του αέρα τροφοδοσίας: Αποτελεσματικότητα του συστήματος του ψύκτη του αέρα τροφοδοσίας - ολοκληρωτική λειτουργική αστοχία.
 X
 X
 α3)
 Μικρή πίεση υπερτροφοδοσίας του στροβιλοσυμπιεστή (παρακολούθηση ολικής λειτουργικής αστοχίας)
 1.
 Σε περίπτωση που οι εκπομπές δεν υπερβαίνουν τις κατώτατες οριακές τιμές του συστήματος OBD ακόμη και σε περίπτωση ολοκληρωτικής αστοχίας του συστήματος υπερτροφοδοσίας ως προς τη δυνατότητά του να διατηρεί τη ζητούμενη πίεση υπερτροφοδοσίας και ο έλεγχος της πίεσης υπερτροφοδοσίας εκτελείται μέσω ενός συστήματος κλειστού βρόχου, το σύστημα OBD ανιχνεύει δυσλειτουργία όταν το σύστημα υπερτροφοδοσίας δεν μπορεί να αυξήσει την πίεση υπερτροφοδοσίας για να επιτύχει την απαιτούμενη πίεση υπερτροφοδοσίας.
 Αυτή η δυσλειτουργία δεν ταξινομείται ως αστοχία της κατηγορίας Γ.
 2.
 Σε περίπτωση που οι εκπομπές δεν υπερβαίνουν τις κατώτατες οριακές τιμές του συστήματος OBD ακόμη και στην περίπτωση ολοκληρωτικής αστοχίας του συστήματος υπερτροφοδοσίας ως προς τη δυνατότητά του να διατηρεί τη ζητούμενη πίεση υπερτροφοδοσίας και ο έλεγχος της πίεσης υπερτροφοδοσίας εκτελείται μέσω ενός συστήματος ανοιχτού βρόχου, το σύστημα OBD ανιχνεύει δυσλειτουργία όταν το σύστημα δεν έχει ανιχνεύσιμη ποσότητα πίεσης υπερτροφοδοσίας όταν αναμένεται πίεση υπερτροφοδοσίας.
 Αυτή η δυσλειτουργία δεν ταξινομείται ως αστοχία της κατηγορίας Γ.
 Προσάρτημα 3 - Στοιχείο 9
 Μεταβλητό σύστημα χρονισμού βαλβίδων (VVT)
 Το σύστημα OBD παρακολουθεί την ορθή λειτουργία των ακόλουθων στοιχείων του μεταβλητού συστήματος χρονισμού βαλβίδων VVT στους κινητήρες που είναι εξοπλισμένοι με αυτό:
 α)
 σφάλμα στόχευσης VVT: την ικανότητα του συστήματος VVT να επιτυγχάνει τον χρονισμό των βαλβίδων που έχει ρυθμιστεί - παρακολούθηση απόδοσης.
 β)
 αργή απόκριση του VVT: την ικανότητα του συστήματος VVT να επιτυγχάνει το χρονισμό των βαλβίδων που έχει ρυθμιστεί εντός του χρονικού


text:
διαστήματος που καθορίζει ο κατασκευαστής - παρακολούθηση απόδοσης.
 Προσάρτημα 3 - Στοιχείο 10
 Παρακολούθηση των διαλείψεων ανάφλεξης
 Ντίζελ
 Αέριο
 α)
 Χωρίς προδιαγραφές
 X
 β)
 Οι διαλείψεις ανάφλεξης που μπορεί να προκαλέσουν βλάβη στον καταλύτη (π.χ. με την παρακολούθηση ενός ποσοστού διαλείψεων ανάφλεξης για ορισμένο χρονικό διάστημα) – παρακολούθηση της απόδοσης.
 X
 Προσάρτημα 3 - Στοιχείο 11
 Παρακολούθηση του συστήματος εξαερισμού του στροφαλοθαλάμου
 Χωρίς προδιαγραφές
 Προσάρτημα 3 - Στοιχείο 12
 Παρακολούθηση του συστήματος ψύξης του κινητήρα
 Το σύστημα OBD παρακολουθεί την ορθή λειτουργία των ακόλουθων στοιχείων του συστήματος ψύξης του κινητήρα:
 α)
 Θερμοκρασία του ψυκτικού του κινητήρα (θερμοστάτης): Θερμοστάτης ακινητοποιημένος στη θέση «ανοικτός». Οι κατασκευαστές δεν χρειάζεται να παρακολουθούν τον θερμοστάτη εάν η αστοχία του δεν πρόκειται να θέσει εκτός λειτουργίας άλλα όργανα παρακολούθησης του OBD - ολοκληρωτική λειτουργική αστοχία.
 Οι κατασκευαστές δεν είναι υποχρεωμένοι να παρακολουθούν τη θερμοκρασία του ψυκτικού μέσου του κινητήρα ούτε τον αισθητήρα θερμοκρασίας του ψυκτικού μέσου εάν η θερμοκρασία αυτή ή ο εν λόγω αισθητήρας δεν χρησιμοποιείται για την ενεργοποίηση ελέγχου κλειστού βρόχου/ανάδρασης του συστήματος ελέγχου των εκπομπών και/ή δεν θα θέσει εκτός λειτουργίας άλλα όργανα παρακολούθησης.
 Οι κατασκευαστές μπορούν να αναβάλουν ή να καθυστερήσουν τη χρονική στιγμή που το όργανο παρακολούθησης φθάνει στη θερμοκρασία ενεργοποίησης του ελέγχου κλειστού βρόχου, εάν οι συνθήκες του κινητήρα μπορούν να οδηγήσουν σε εσφαλμένη διάγνωση (π.χ. σε περίπτωση άφορτης λειτουργίας για περισσότερο από το 50 έως 75 % του χρόνου προθέρμανσης).
 Προσάρτημα 3 - Στοιχείο 13
 Παρακολούθηση αισθητήρων καυσαερίου και οξυγόνου
 Το σύστημα OBD παρακολουθεί:
 Ντίζελ
 Αέριο
 α)
 την ορθή λειτουργία των ηλεκτρικών στοιχείων των αισθητήρων καυσαερίων στους κινητήρες που είναι εξοπλισμένοι με το σύστημα αυτό σύμφωνα με το στοιχείο 1 του παρόντος προσαρτήματος – παρακολούθηση κατασκευαστικών στοιχείων.
 X
 X
 β)
 τους αισθητήρες οξυγόνου πρωτεύοντος και δευτερεύοντος αέρα (ελέγχου καυσίμου). Οι αισθητήρες αυτοί θεωρούνται αισθητήρες καυσαερίου του οποίου πρέπει να παρακολουθείται η ορθή λειτουργία σύμφωνα με το στοιχείο 1 του παρόντος προσαρτήματος – παρακολούθηση κατασκευαστικού στοιχείου.
 X
 Προσάρτημα 3 - Στοιχείο 14
 Παρακολούθηση του συστήματος ελέγχου των στροφών άφορτης λειτουργίας
 Το σύστημα OBD παρακολουθεί, στους κινητήρες που είναι εξοπλισμένοι με το σύστημα αυτό, την ορθή λειτουργία των συστημάτων ελέγχου των στροφών άφορτης λειτουργίας σύμφωνα με το σημείο 1 του παρόντος προσαρτήματος.
 Προσάρτημα 3 - Σημείο 15
 Τριοδικός καταλύτης
 Το σύστημα OBD παρακολουθεί την ορθή λειτουργία του τριοδικού καταλύτη στους κινητήρες που είναι εξοπλισμένοι με αυτόν:
 Ντίζελ
 Αέριο
 α)
 Απόδοση μετατροπής τριοδικού καταλύτη: την ικανότητα του καταλύτη να μετατρέπει τα NOx και το CO – παρακολούθηση απόδοσης.
 X
 (1) Η περίπτωση γ1) αφορά τα στάδια Β και Γ όπως εμφανίζονται στον πίνακα 1 του παραρτήματος 3. Η περίπτωση γ2) αφορά το στάδιο Α όπως εμφανίζεται στον πίνακα 1 του παραρτήματος 3.
 Appendix 4
 Έκθεση τεχνικής συμμόρφωσης
 Η έκθεση αυτή εκδίδεται από την αρχή έγκρισης τύπου, σύμφωνα με τα σημεία 6.3.3 και 7.3 του παρόντος παραρτήματος, ύστερα από εξέταση ενός συστήματος OBD ή μιας σειράς κινητήρων με σύστημα OBD όταν το εν λόγω σύστημα ή η εν λόγω σειρά συμμορφώνεται με τις απαιτήσεις του παρόντος προσαρτήματος.
 Η έκθεση αυτή περιέχει την ακριβή


text:
αναφορά του παρόντος προσαρτήματος (συμπεριλαμβανομένου του αριθμού έκδοσής του).
 Η έκθεση περιέχει επίσης την ακριβή αναφορά του παρόντος κανονισμού (συμπεριλαμβανομένου του αριθμού έκδοσής του).
 Η έκθεση περιλαμβάνει εξώφυλλο στο οποίο αναφέρεται η οριστική συμμόρφωση του συστήματος OBD ή της σειράς κινητήρων με σύστημα OBD και τα ακόλουθα 5 σημεία:
 Στοιχείο 1
 Πληροφορίες σχετικά με το σύστημα OBD
 Στοιχείο 2
 Πληροφορίες σχετικά με τη συμμόρφωση του συστήματος OBD
 Στοιχείο 3
 Πληροφορίες σχετικά με τα ελαττώματα
 Στοιχείο 4
 Πληροφορίες σχετικά με τις δοκιμές απόδειξης του συστήματος OBD
 Στοιχείο 5
 Πρωτόκολλο δοκιμής
 Η τεχνική έκθεση, συμπεριλαμβανομένων των σημείων της, περιλαμβάνει, τουλάχιστον, τα στοιχεία που αναφέρονται στα ακόλουθα παραδείγματα.
 Η εν λόγω έκθεση διασαφηνίζει ότι η αναπαραγωγή ή η δημοσίευση αποσπασμάτων αυτής της έκθεσης δεν επιτρέπεται χωρίς τη γραπτή συγκατάθεση της αρχής έγκρισης τύπου που την υπογράφει.
 Έκθεση οριστικής συμμόρφωσης
 Το πακέτο τεκμηρίωσης και το σύστημα OBD / η οικογένεια κινητήρων με σύστημα OBD που περιγράφονται παρακάτω πληρούν τις απαιτήσεις του ακόλουθου κανονισμού:
 Κανονισμός ... / έκδοση .../ ημερομηνία έναρξης ισχύος ... / τύπος καυσίμου ...
 Ο κανονισμός αυτός μεταφέρει τον ακόλουθο παγκόσμιο τεχνικό κανονισμό (gtr):
 ΠΤΚ (gtr) .../ A + B / έκδοση .../ ημερομηνία ....
 Η έκθεση τεχνικής συμμόρφωσης αποτελείται από ... σελίδες.
 Τόπος, ημερομηνία: ...
 Συντάκτης (ημερομηνία και υπογραφή)
 Αρμόδια για την έγκριση αρχή (ονομασία, σφραγίδα)
 Στοιχείο 1 της έκθεσης τεχνικής συμμόρφωσης (παράδειγμα)
 Πληροφορίες σχετικά με το σύστημα OBD
 1. Είδος αιτούμενης έγκρισης
 Αιτούμενη έγκριση
 —
 Έγκριση μεμονωμένου συστήματος OBD
 ΝΑΙ/ΟΧΙ
 —
 Έγκριση σειράς κινητήρων με σύστημα OBD
 ΝΑΙ/ΟΧΙ
 —
 Έγκριση συστήματος OBD ως μέρους πιστοποιημένης σειράς κινητήρων με σύστημα OBD
 ΝΑΙ/ΟΧΙ
 —
 Επέκταση για να συμπεριληφθεί νέο σύστημα κινητήρα σε σειρά κινητήρων με σύστημα OBD
 ΝΑΙ/ΟΧΙ
 —
 επέκταση ώστε να τροποποιηθεί ο σχεδιασμός που επηρεάζει το σύστημα OBD
 ΝΑΙ/ΟΧΙ
 —
 Επέκταση με σκοπό τη νέα ταξινόμηση των δυσλειτουργιών
 ΝΑΙ/ΟΧΙ
 2. Πληροφορίες σχετικά με το σύστημα OBD
 Έγκριση μεμονωμένου συστήματος OBD
 —
 τύπος(-οι) (1) της σειράς κινητήρων (ενδεχομένως, βλέπε σημείο 6.1 του παρόντος παραρτήματος) ή τύπος(-οι) (1) του απλού συστήματος κινητήρα
 ...
 —
 περιγραφή του συστήματος OBD (από τον κατασκευαστή): αναφορά και ημερομηνία
 ...
 Έγκριση σειράς κινητήρων με σύστημα OBD
 —
 κατάλογος των σειρών κινητήρων τις οποίες αφορά η σειρά κινητήρων με σύστημα OBD (ενδεχομένως, βλέπε σημείο 6.1)
 ...
 —
 τύπος (1) του μητρικού συστήματος κινητήρων στη σειρά κινητήρων με σύστημα OBD
 ...
 —
 κατάλογος των τύπων κινητήρων (1) στη σειρά κινητήρων με σύστημα OBD
 ...
 —
 περιγραφή του συστήματος OBD (από τον κατασκευαστή): αναφορά και ημερομηνία
 ...
 Έγκριση συστήματος OBD ως μέρους πιστοποιημένης σειράς κινητήρων με σύστημα OBD
 —
 κατάλογος των σειρών κινητήρων τις οποίες αφορά η σειρά κινητήρων με σύστημα OBD (ενδεχομένως, βλέπε σημείο 6.1)
 ...
 —
 τύπος (1) του μητρικού συστήματος κινητήρων στη σειρά κινητήρων με σύστημα OBD
 ...
 —
 κατάλογος των τύπων κινητήρων (1) στη σειρά κινητήρων με σύστημα OBD
 ...
 —
 όνομα της σειράς κινητήρων την οποία αφορά το νέο σύστημα OBD (κατά περίπτωση)
 ...
 —
 τύπος (1) του συστήματος του κινητήρα τον οποίο αφορά το νέο σύστημα OBD
 ...
 —
 λεπτομερής περιγραφή του συστήματος OBD